Bukedde Online - Sudhir awambye edduuka lya Ssebaggala lwa bbanja\nSudhir awambye edduuka lya Ssebaggala lwa bbanja\nMeddie Ssentongo bamusomedde omusango omupya...\nAbaana 4 baggyiiridde mu nju, 2 bafudde abalala...\nAdded 24th January 2013\nEDDUUKA ly’omugagga Meddie Sebaggala erya Ssebaggala and Sons Electro Centre mu Kiyembe eritunda ey’ebyamasannyalaze liwambiddwa nnagagga munne Sudhir Ruparelia olw’ebbanja lya buwumbi musanvu.\nBya Ahmed Mukiibi ne Joseph Mutebi\nSudhir edduuka yalitutte ku Lwokutaano oluwedde ng’ayita mu banka ye Crane Bank, Ssebaggala mwe yeewola ssente ezikunuukkiriza mu buwumbi buna emyaka munaana egiyise, wabula ne zijja nga zirinnya okutuuka mu buwumbi musanvu bw’abanjibwa mu kiseera kino.\nOmu ku bakozi b’omugagga Sudhir yategeezezza nti mukama we aludde ng’abanja Ssebagala obuwumbi omusanvu bwe yamuwola emyaka egisukka mu munaana emabega kyokka nga buteere.\n“Edduuka lyandibadde lyatwalibwa dda naye nga waliwo bagagga banne ba Ssebaggala ab’ekibiina kya Kwagalana ababadde bamwegayiirirako ewa Sudhir okutuusa lwe byalemye ng’ebbanja lyeyongera kulinnya,” bwe yategeezezza.\nKu Mmande waliwo ekirango ekyassiddwa mu mawulire ga New Vision nga kitegeeza nga bbanka ya Crane bwe yawadde obuyinza Patrick Kisaliita owa kkampuni ya Ken Associates okuddukanya edduuka lino okutuusa ng’aggyeemu ssente ezisobola okusasula ebbanja.\nMu kirango, kkampuni ya Ken Associates egenda kuddukanya edduuka lya Ssebaggala ku lwa Crane Bank.\nOkuva ku Lwokutaano oluwedde nga January 18, 2013, buli muntu oba kkampuni erina ensonga yonna ne Ssebaggala &Sons Electro Centre ateekwa kukolagana ne Kisaliita.\nBadayireta ba Ssebaggala & Sons Electro Centre baalagiddwa okweyanjula eri Kisaliita okuwa sitatimenti ku bikwatagana ne kkampuni eno.\nEkkolero n’amayumba ge nabyo bigenda\nEnsonda zaategeezezza nti si dduuka lyokka wabula n’ebyobugagga bya Ssebaggala ebirala byolekedde okulugenda kubanga Sudhir amaliridde okununula ensimbi ze ze yamuwola.\nKu byobugagga bye ebyolekedde okulugenda mulimu; ekkolero lya payipu z’amasannyalaze erisangibwa mu bitundu by’e Ntinda n’amayumba ge mu bitundu by’eggwanga eby’enjawulo.\nManeja wa Crane Banka, A. Klan bwe yatuukiriddwa ku nsonga za Ssebaggala yagambye nti nkola yaabwe obutasamwassamwa ne byama bya bakasitoma baabwe mu mpapula z’amawulire.\nKigambibwa nti Ssebaggala alina n’amabanja amalala mu basuubuzi n’abantu abalala era nabo bamuli bukiika nga baagala kuwamba bintu.\nTukyateesa - Sebaggala\nSudhir w’atwalidde edduuka lino, nga nnannyini lyo Ssebaggala ali bweru w’eggwanga, wabula mukulu we Alhaj Nasser Sebaggala yategeezezza nti waliwo kaweefube akolebwa okulinunula.\n“ Tulina kye tukolawo, tetutudde butuuzi,” Sebbagala bwe yategeezza n’agamba nti Meddie Ssebaggala bamusuubira okudda mu ggwanga ekiseera kyonna.\nEnsonda mu famire ya Ssebaggala zaategeezeza nti ateekateeka kutwala nsonga mu kkooti kubanga aba Crane Bank baamuyise emabega ne bagenda ku kkooti okufuna olukusa lw’okweddiza edduuka lye.\n“Hajji amaze okuwa balooya be ebiragiro okuwaaba omusango mu kkooti y’ebyobusuubuzi okuweebwa omukisa okusasula ebbanja nga bizinensi ye tewambiddwa buwambibwa,” omu ku ba famire bwe yategeezezza.\nYagambye nti basuubira n’okwongera okuteesa n’aba Crane Bank okubawaayo ku budde basasule ebbanja nga tebawambye bya bugagga bye.\nEnsibuko y’ebizibu bya Ssebaggala\nSsebaggala amaze emyaka egisukka mu 30 mu bizinensi y’ebyamasannyalaze gy’azze azimba mpolampola okutuuka lw’ekulaakulanye n’etuuka ku ntikko mu nsiike y’ebyamasannyalaze.\nMu myaka gya 90, Ssebaggala yafuna abasajja Abawarabu okuva e Dubai abaamussaamu obwesige ne bamuwa ku bbanja ebintu eby’omutindo era mu bungi n’atunda n’alyoka asasula.\n“Ng’oluusi bwe bamuwa konteyina bbiri , asasulako emu , endala n’asasula ng’amaze okutunda, ekintu ekyamuyamba okuzimba bizinensi ye kubanga yalina ebintu mu bungi ate nga bya mutindo\ngwa waggulu”, Ensonda bwe zaategeezezza.\nWabula ku ntandikwa ya 2000, ebintu byesibamu, Abawarabu ne batuuka n’okujja kuno nga babanja Ssebaggala ensimbi nnyingi era enkolagana yaabwe n’efa.\nEkyava mu kino ye Ssebaggala okuva ku Bawarabu n’atandika okusuubula eby’amasannyalaze okuva e China , ekintu ekyakosa by’atunda.\nKu nkomerero y’omwaka oguwedde Ssebaggala yafuna obuzibu ab’ekitongole ky’omutindo mu ggwanga (UNBS) bwe baazinda edduuka lye ne baaza ebintu eby’omutindo ogw’ekibogwe era kino kyatta nnyo akatale ke.\nEnsonda zaategeezezza nti obuzibu obulala obutuusizza Ssebaggala ku kino bwavudde ku nsimbi ennyingi ze yassa mu kkolero lya payipu z’amasannyalaze wamu n’edduuka lye eddala eritunda amataala ebitannatambula nga bwe yali asuubidde.\nEkirala waaliwo ekiseera ng’abantu bava mu bifo ebyewala nga Masaka, Jinja ne Mbale okujja okugula ebyamasannyalaze eby’omutindo mu Ssebaggala And Sons naye kati mu bibuga bino byonna abasuubuzi abaamanyi naddala Abayindi bakozeeyo amaduuka agavuganya n’erya Ssebaggala.


Bukedde Online - Engeri omuzadde gy'olambikamu omwana mu kulaba ttivvi\nObwongo bw'abaana abadda ku ssomero bwetaa...\nMU mbeera eno ng’abayizi basomera ku ttivvi kitegeeza nti ebbanga abaana lye bamala ku ttivvi lyeyongera. Ng’oggyeeko okugisomerako, abaana bangi engeri gye bali awaka beesanga ng’ebbanga lye bamala nga balaba ttivvi liba ggwanvu ddala.\nAbaana nga balaba ttivvi.\nOmwana okulaba ttivvi okumala ebbanga eddene kyabulabe eri obulamu bwe, so ng'era n'ebimu ebiteekebwawo tebiba birung kulabibwa abaana.\nAte mu kiseera kino ng'abazadde abasinga tebaagala baana kutaayaaya, amagezi ge basala ga kubasasulira ttivvi olwo ne basiiba nga balaba.\nMu maka agamu, abaana oluzuukuka batandikir ku ttivvi okuzibya obudde kubanga kye kyokka ekibabeesabeesa. Omukugu mu kugunjula abaana, Edith Mukisa agamba nti wadde ng'omuzadde kimukakatako okufaayo ku ttivvi kubanga singa togifaako oyinza okwesanga ate ng'omwana akoseddwa oba ng'ayonoonese olw'ebyo by'alaba ku ttivvi.\nENGERI GY'EKOSA OMWANA\n1 Obuseegu. Ttivvi nnyingi eziraga obuzannyo oba firimu z'abakulu nga kiba kyetaagisa omuzadde okubaawo n'asalawo oba abaana bagiraba. Wabula mu mbeera eno ng'abazadde abasinga bakeera kunoonya ssnete, abaana basigaza ebbeetu olulaba buli kye basanze omuli n'ebyobuseegu, olwo omwana n'abikoppa.\n2 Erwaza amaaso. Omwana buli lw'amala ebbanga eddene ng'alaba ttivvi, ekitangaala ekyo kikosa amaaso ge era ssinga tofaayo mukukomako, ajja kutuuka ekiseera nga talaba bulungi, olwo ng'ajuliridde kwambala gaalubindi ng'akyali muto.\nNoolwekyo, momuzadde kyandibadde kirungi omwana n'omugerera obudde bw'abeera ku ttivvi.\n3 Ekugira omwana okuyiiya. Omwana buli lw'abeera ku ttivvi abeera alowooza ebyo by'alaba byokka, kubanga temuwa bbanga kulowooza n'okubaako ky'ayiiya.\nSsinga kino tokirwnyisa nga bukyali, omwana ayinza okutuusa ekiseera nga talowooza nga bato banne bwe benkanya emyaka, kubanga teyaweebwa mukisa kubaako kye yeerowooleza, buli kiseera obwongo ng'abujjuzzaamu by'alaba ku ttivvi.\n4 Ttivvi eyinza okumalamu omwana omutima. Ebintu ku biragibw aku ttivvi, bitiisa ekitegeeza nti bisobola okukosa omwana obulamu bwe bwonna. Oyinza okwesanga n'omwana buli lw'abeera ku ttivvi alaba firimu ezirimu ebitiisa (horror). Abo be baana oluusi abagugumuka mu kiro ne bakuba enduulu n'abalala baba batya buli kimu.\n5 Omwana asiiba ng'alaba ttivvi kyangu okufuna obulwadde bw'omugejjo. Kino kibaawo kubanga omwana abeera atudde wamu ebbanga lyonna, ate nga bwe bamuwa ebyokulya n'okunywa. Ate omuntu bw'atuula awamu enjala emulumira kumukumu, ojja kwesanga ng'omwana ono buli kiseera abeera yeegaaya, sso nga talina ngeri yonna gy'akozesaamu omubiri okusobozesa emmere gyalya okuggwa mu mubiri. Ekiva mu kino gwe mugejjo. Omugejjo gulina ebizibu bingi omuli omwana okunafuwa, ssaako okufuna endwadde nga sukaali, ez'entambula z'omusaayi n'ebirala.\n6 Firimu ezimu ziyigiriza abaana emize, okugeza, ezirimu ebyekirogo ssinga abaana baziraba tebalina kirungi kye bafunamu, so nga zikosa obwongo bwabwe ne batandika okulowooza nti osanga eby'eddogo bikola.\n7 Oluusi zireetera omwana okuba n'omutima omugumu ng'ejjinja.\nOmwana buli lw'alaba ekintu nga kikolebwa ate nga n'abakikola batenderezebwa yeesanga nti naye ky'akola.\nY'ensonga lwaki abaana abalaba ttivvi ezibaako firimu ezirimu okutta ayinza okukola ekintu ne weewunya gy'aggye omutima naye nga kiva kw'ebyo by'alaba mu firimu ng'omuzadde we tamanyi.\nBANDIGIRABIDDE BBANGA KI\nRebecca Naluyima agamba nti olwokuba abaana bali waka si kyangu kumulemesa kulaba ttivvi wabula ekinene ennyo yandigirabidde essaawa bbiri mu lunaku, okugeza mu biseera by'amawulire n'alabayo ne katuuni nga za mirundi ebiri.\nNaluyima agamba nti mu mbeera y'obulamu omwana kimukakatako okwebaka essaawa ezitakka wansi wa munaana olunaku n'okuzannya ekimala wadde nga bino byonna ttivvi ebisaanyizzaawo.\nOmuzadde okusobola okukendeeza ku budde omwana bw'abeera ku ttivvi oluusi n'alaba n'ebitagasa osobola okuyita mu ngeri zino waamanga.\n* Okulaga abaana awaka nti ttivvi ya taata ne maama. Amaka agamu agafaayo ku nkuza y'abaana, abaana baba bakimanyi nti ttivvi taata oba maama y'agivunaanyizibwako era nga y'alina okugiteekako. Osobola okuggyako emikutu egimu.\nOmuzadde osobola okusalawo okuggyamu emikutu gya ttivvi egimu okutangira abaana okugiraba naddala egyo egibaako ebitalina kulabibwa baana bato.\nOkunyigira abaana mu bintu eby'enjawulo. Omwana buli w'abeera awo nga talina ky'akola ekiddirira kubeera kudda ku ttivvi noolwekyo omuzadde okukendeeza ku budde bw'abeera ku ttivvi muteerewo emirimu nga ttivvi okugiraba abeera alina kusooka kumala kukola mirimu, musindiike azannye mu kifo ky'okumuteerako ttivvi.\nMU mbeera eno ng'abayizi\nbasomera ku ttivvi kitegeeza\nnti ebbanga abaana\nlye bamala ku ttivvi lyeyongera.\nabaana bangi engeri gye bali\nawaka beesanga ng'ebbanga lye\nbamala nga balaba ttivvi liba\nOmwana okulaba ttivvi okumala\nebbanga eddene kyabulabe eri\nobulamu bwe, so ng'era n'ebimu\nebiteekebwawo tebiba birung\nAte mu kiseera kino ng'abazadde\nabasinga tebaagala baana\nkutaayaaya, amagezi ge basala ga\nkubasasulira ttivvi olwo ne basiiba\nnga balaba. Mu maka agamu,\nNnoonya omukazi atakozesa bitamiiza


Bukedde Online - Aba DP bawakanyizza eky'abakozi ba Gavumenti okuvuganya ku bwa LC\nEbya Bobi Wine bibi! Agenda kuvunaanibwa kkooti y'amagye lwa...\nPoliisi eraze emmundu bbiri, basitola n'amakerenda g'eyise enjaga...\nShe Cranes ekubye Malawi mu za African Netball Championships...\nMukazi w'omugagga wa Movit atutte Gav't mu...\nEby'omugagga wa Movit byongedde okusajjuka...\nDP erangiridde nti egenda kweyambisa amateeka okutangira abakozi ba gavumenti okwesimbawo ku bukiiko bwa LC mu kulonda okugenda okubaawo July 10, 2018.\nDP era erangiridde nti enkung’ana zaayo ez’okwezza obuggya ezigenda okuzingiramu n’okutema empenda z’okwezza obukiiko bwa LC n’okusisinkana abaaliko mu kibiina kino n’okubaperereza okudda egenda kuzitambuza mu ggwanga lyonna.\nBino Pulezidenti w’ekibiina Nobert Mao eyabadde n’omulung’amya w’akakiiko akategeka enkiiko z’okwezza obuggya era eyavuganyaako ku bwa Pulezidenti Sam Lubega be baabitegeezezza bannamawulire mu Kampala.\nMao yagambye nti DP tewagira bakozi ba gavumenti kwesimbawo ku bukiiko bwa LC kuba kugenda kubaamu okwawulayawula kw’abantu ku layini z’ebibiina by’obufuzi ng’ate abakozi bano tebalina kulaga ludda. N’agamba nti bagenda kutuula ne bannamateeka baabwe balabe engeri y’okukiremesa. N’agamba nti etteeka ly’ebyokulonda eririwo ligamba omukozi wa gavumenti ayagala okwesimbawo ku kifo ky’obufuzi okusooka okulekulira\nYe Sam Lubega yategeezezza nti ensisinkano z’aba DP n’abantu abalala abaaliko mu kibiina ezigenderera okuyamba ekibiina okweyubula zigenda kutalaaga eggwanga nga zitandikira Mukono ku Festino nga June 27,zigende e Gulu mu July 25 , e Masaka nga August 22 n’ebitundu ebirala byonna eby’eggwanga bajja kutuukayo. E Mukono egenda kubaayo nsisinkano y’abakadde ba DP era wakubaayo okujjukira abazira ba DP nga Ben Kiwanuka, Ssebaana Kizito n’abalala abaliko kye baakikolera. Era eno egenda kusinziirwa okulangirira entegeka DP z’erina okwezza obukiiko bwa LC, n’okutema empenda z’okubayamba okuwangula obubaka bwa palamenti mu munisipaali gye kugenda okubeera.\nE Gulu ensisinkano egenda kuyamba okuperereza abavubuka okwegatta .Mu lukung’ana Mao yategeezezza nga ba’wgenda okusisinkana loodi meeya Erias Lukwago n’omubaka w’ekibuga Mukono Betty Nambooze.\nKu by’okwerinda Mao yasoomozezza gavumenti okussaawo embeera eyamba Bannayuganda bonna okweyagalira mu nsi yabwe n’agamba nti kye kijja okuyamba okukendeeza ettemu n’effujjo eddala erikolebwa.\nKadaga ayagala gav't ekole enkyukakyuka mu nkola ya 'Decentralization'\nOmusuubuzi w'omu Kampala yejjeerezeddwa ogw'okubba ettaka\nMuseveni avuddeyo ku kukwatibwa kwa Bobi Wine n'effujjo eryakoleddwa e Arua\nBobi Wine wakuvunaanibwa mu kkooti...\nEbya Bobi Wine bibi! Agenda kuvunaanibwa...\nPoliisi eraze emmundu bbiri, basitola...\nPoliisi eraze emmundu bbiri, basitola n'amakerenda g'eyise enjaga ewa Bobi Wine:'Twabisanze mu wooteri mw'abadde...\nShe Cranes ekubye Malawi mu za...\nSHE CRANES ttiimu y’eggwanga ey’okubaka enkya ya leero eyongedde okulaga nga bw'eri emmalirivu okusigaza engule...\nNnansi agenze ku ndagu okutereeza...\nNnansi agenze ku ndagu okutereeza amaka ne bamubba


Akazito abantu baabulijjo ke batadde ku bannamagye katuusizza abamu ku bagenero abali ku kakiiko akafuzi okusuulawo ebifo byabwe ne beegatta ku Lt. Gen. Ahmed Awad Ibn Auf 65 eyasooka okulayizibwa nga Bashir yaakawambibwa kyokka entebe n'emwokya n'agiddukamu nga tannagiwezaamu wadde olunaku olulamba.\nObuyinza bannamagye baabuwamba ku Bashir nga April 11, 2019 ne bassaawo akakiiko k'amagye akafuzi akayitibwa Military Transitional Council (MTC) nga kaliko bagenero 10 abakulirwa Lt. Gen. Abdel Fattah Abdelrahman Burhan.\nKyokka abantu baabulijjo bagaanyi enfuga ey'amagye era bakyagenda mu maaso n'okwegunga nga bawakanya ebyalangirirwa bannamagye nti bagenda kuwaayo obuyinza mu bantu baabulijjo mu myaka ebiri.\nKu Lwokuna, abakulembeze b'abeekalakaasi abeegattira mu bibiina; ekya Sudanese Professionals' Association (SPA) ne Alliance for Freedom and Change, baasisinkanye bannamagye abeewahhamya mu buyinza ne babanjulira bye beetaaga oba ssi ekyo bagenda kukunga abantu abasoba mu kakadde babalumbe nabo babatwalaganye nga bashir.\nMu kukkakkanya abantu, Lt. Gen. Abdel Fattah Abdelrahman Burhan akola nga Pulezidenti wa Sudan yakkirizza obumu ku bukwakkulizo bw'abeekalakaasi omwabadde n'okussaawo akakiiko ak'awamu akagenda okukola ku nteekateeka ez'okuzza obuyinza mu nfuga ey'abantu baabulijjo.\nMu kafubo ako, abantu baliko bagenero be beemulugunyizzaako nti be bamu abaali abasaale mu ku bakubamu amasasi agatta bannaabwe abasoba mu 200 ne basaba baggyibwe ku kakiiko k'amagye akafuzi n'enteekateeka zikolebwe okubaggulako emisango.\nSsentebe w'akakiiko k'amagye , Lt Gen Abdel Fattah Abdelrahman Burhan yakkirizza okulekulira kwabe era kino kyakkakkanyizza abeekalakaasi wabula baasabye nti bagenero abo naddala Lieutenant General Jalaluddin Al- Sheikh basimbibwe mu kkooti bavunaanibwe emisango egy'okutta abantu.\nOmwogezi wa gavumenti ya bannamagye, Lieutenant General Shamseddine Kabbashi, yategeezezza nti ensonga ezisinga abantu ze baayanjulidde akakiiko k'amagye zikoleddwaako n'agamba nti okulekulira kw'abamu ku baakakiiko k'amagye akafuzi kye kimu ku byasabibwa abeekalakaasi.\nHassan Omar al-Bashir\nLt. Gen. Abdel Fattah Abdelrahman Burhan


Bukedde Online - Museveni alabude abayigganya abawagizi ba NRM\nMuseveni alabude abayigganya abawagizi ba NRM\nBba akutte ekiso n’amusala mu mbugo\nOkwanjulwa kwa Rev Kalende eyayimiriziddwa...\nAdded 11th January 2020\n‘’Abiriga ( Ibrahim eyali omubaka wa Arua mu palamenti) baamutta lwa (lwa kuwagira NRM ) kuba yali ayambala kyenvu. Lwaki otta omuntu !. Otte omuntu olw’okuba akuwangudde mu kukubaganya naye ebirowoozo !. Mu Kampala osanga abawagizi ba NRM babalumba.\nPULEZIDENTI Museveni agambye nti singa waaliwo ekkubo ly’okuteesa ne gavumenti tebandikutte mmundu kugenda mu nsiko mu myaka gy’ekinaana n’asomooza abalina bye batakkaanya na NRM bayitire mu kuteeseganya mu kifo ky’okulowooleza mu kusaawo obugulumbo.\n‘’Abiriga ( Ibrahim eyali omubaka wa Arua mu palamenti) baamutta lwa (lwa kuwagira NRM ) kuba yali ayambala kyenvu. Lwaki otta omuntu !. Otte omuntu olw’okuba akuwangudde mu kukubaganya naye ebirowoozo !. Mu Kampala osanga abawagizi ba NRM babalumba. Lwaki temukubaganya nabo birowoozo ?’’ Museveni bw’atyo bwe yebuuzizza n’agamba nti gavumenti nnyingi zizze ziyingirawo na kifuba kuba tewabaddenga mukisa gwa kuteesa.\n‘’ Okuva mu ntalo z’okuggyako Kabaka Muteesa II mu 1966 zibadde mmundu. Amin (Dada) naye bwatyo bwe yayingirawo. Tewabaddenga kuteesa. Ffe bwe twajja ne tutandika okuteesa era ne bannyini ttaka tuzze tuteesa nabo’’ Museveni bwe yategeezezza e Birembo mu Bunyoro ng’asiibula abantu abeetabye mu kutambula okuva e Garamba mu Wakiso .\nBaatambudde kilomota 74 kwezo 195 ezaabadde zirina okutambulwa Pulezidenti n’agamba nti baabadde batambula kasoobo ng’abantu babayimiriza nga kijja kubatwalira ebbanga ddene okutuuka.\nMuseveni yategeezezza nti singa okuteesa kwali kusoboka okubeerawo mu myaka gy’ekinaana osanga tebandigenze mu nsiko.\nMuseveni yesogga ensigo n’abayekera ba NRA be yali akulira mu kiseera ekyo ng’alumiriza Milton Obote gwe yagenda okulwanyisa nti yabba obululu mu kulonda okwaliwo mu 1980.\nYafuna obuyinza mu 1986 oluvannyuma lw’okuggyako Gen. Tito Okello Lutwa. Museveni era yetaga mu ntalo z’okulwanyisa Idi Amin mu myaka gy’ensanvu.\nKu nsonga endala Museveni yabuuliridde abantu okwewala ettamiiro n’obwenzi ng’agamba nti bijja kubatwalako obulamu bwabwe. N’agamba nti musajja musajja mukadde kyokka akyalimu endasi kuba obulamu bwe abukuuma bulungi.\n‘’Buli w’ojjira nsobola okukwambalira. Oba oyagala lutalo osanga kwetegekedde nga butwefuka’’ Museveni bwe yagambye. Yakubirizza abantu okwekulakulanya n’asiima abajaasi abeenyigidde mu kulima.\nAbantu abasoba mu 1500 kigambibwa nti be batuuse e Birembo.\nMuseveni yeeyamye ku bukulembeze bw'ennono\nMuseveni azzeemu okulabula abali b'enguzic\n'Mwenyigire mu by'obulimi ebivaamu ssente'


Owa NUP awangudde FDC ne NRM e Makerere - Watchdog Uganda\nOwa NUP awangudde FDC ne NRM e Makerere\nShamim Nambassa omukulembeze wa bayizi be Makerere omuggya\nMUNNAKIBIINA kya National Unity Platform NUP Shamim Nambassa ye yalangiriddwa ku buwanguzi nga omukulembeze wa Ssettendekero Makerere nga omukulembeze we 87 mu kuvuganya okwabadde okw’omutawana.\nOno yavuganyizza ne bayizi banne abalala 9 era nga yafunye obululu 5610 okusinziira ku baakuuliddemu eby’okulonda ku lw’okutaano.\nOluvanyuma lw’okulangirirwa Nambassa obuwanguzi bwe yabutadde ku bwagazi abaana be Makerere bwe balina eri omukulembeze we Kibiina kya NUP Robert Kyagulanyi Sentamu, era ne yeyama okwogera ku buli nsonga yonna eluma omwamna we Makerere awatali kutya muntu yenna.\n“Nkimanyi mulonze omuntu omuvumu atagenda kubatiiririra yadde naakamu mbasuubiza nti tugenda kukolera wamu nammwe” Nambassa bwe yagambye.\nMu balala be yabadde avuganya nabo kwab addeko Obeid Yahayaa Kamulegeya owa FDC) eyafunye obululu 1,548, Silve Bukala NRM ye yabuuseyo na 649, Ronald Mutsinzi (Independent) yafunye 1,187 ate , Agrippa Byayesu yafunye 697 ne Moses Tumusiime 145.\nNambassa afuuse omuyizi omuwala ow’okutaano okulya entebbe ye Makerere, nga kati wayise emyaka 7 oluvanyuma lwe yasembayo Anna Adeke Ebaju eyaliwo mu mwaka 2013-2014 nga kati ye mubaka omukyala akiikirira Disitulikiti ye Soroti mu lukiiko lwe Ggwanga olukulu.\nAbalala kuliko Julian Norah Njuba, nga ono yeyasookera ddala mu mwaka gwa 1987-1988, Munnamawulire Sarah Kagingo, mu mwaka gwa 1997/1998, ne Susan Abbo in 2007-2008.\nNambassa muyizi mu mwaka ogw’okusatu nga asoma essomo ly’okutabula eddagala, (Pharmacy)


Omukago gw'amawanga ga Bulaaya guwadde Yuganda obukadde 151 eza Bulaaya - Radio Simba, The Best Luganda Station in the World !\nOmukago gw’amawanga ga Bulaaya guwadde Yuganda obukadde 151 eza Bulaaya\nOmukago gw’amawanga ga Bulaaya guliko obuyambi bwa Ssente za Bulaaya obukadde obukunukkiriza mu 151, bweguwaddeyo eri Gavumenti ya kuno okulabirira n’okukulaakulanya abantu b’omumambuka ga Yuganda.\nEnsimbi zino zaakukwasizaako mu kulwanyisa obwavu mu bantu abawangaalira mu bitundu bino, okubafunira amazzi amayonjo n’okubasimira ebidiba by’amazzi ne nayikondo kwebasobola okufunira amazzi ag’okufukirira ebirime n’okunywesa ebisolo byabwe, ebyobulamu, ebyendiisa eyomulembe n’ensonga endala nga Pulojekiti eno yaakutambula okutuusa mu mwaka gwa 2023.\nBw’abadde ayogerera mu lukungaana lw’abakugu abagenda okulondoola n’okuvujjirira ensimbi zino ku yaafesi ya Ssaabaminisita mu Kampala, Omubaka w’omukago gwa Bulaaya mu Yuganda, Attilio Pacifici, agambye nti basazeewo okusoosowaza ekitundu kino kubanga kibaddemu ebizibu bingi omuli entalo, omujjuzo gwabanoonyi b’obubudamu, obwavu n’ensonga endala nnyingi.\nEbiwandiiko biraga nti abantu ebitundu 32.5% abawangaalira mu Mambuka ga Yuganda babeera mu bwavu obutagambika nga omuwendo guno gusinga ogw’abaavu mu Yuganda yonna oguli ku bitundu 21.2%.\nSsaabaminisita wa Yuganda, Dr Ruhakana Rugunda, agambye nti obuyambi buno bujjidde mu kiseera nga Yuganda ekyali mu katu k’okukulaakulanya abantu b’omumambuka, nga n’embeera gyebayitamu ekyayongera okweraliikiriza.\nPolice eyagala abakulembeze bawandiike abantu mu bitundu byabwe\nDr Rugunda agambye nti ekifo ky’omumambuka ssinga kiterezebwa n’okubukalamu emirembe Yuganda yaakutuuka ku birooto by’enkulaakulana eby’ekyasa, wabula n’asima obuyambi okuva mu mukago gwa Bulaaya.\nMungeri y’emu Minisita omubeezi avunaanyizibwa ku nsonga z’abantu b’omumambuka ga Yuganda, Grace Kwiyucwinyi, alabudde abakulembeze ba Gavumenti z’ebintudu abagenda okukwasibwa obuvunaanyizibwa okutambuza Pulojekiti nga bwezigerekeddwa mu nteekateeka y’ensimbi zino .\nNext Abadde alingiza muka mulirwana we atimpuddwa\nMinister asks teachers to return to class


AMAZIGA! Wuuno owa bodaboda bamunyodde ensingo ne bamutta mu bukambwe, pikipiki etwaliddwa, 3 bakwattiddwa - Galaxy FM 100.2 AMAZIGA! Wuuno owa bodaboda bamunyodde ensingo ne bamutta mu bukambwe, pikipiki etwaliddwa, 3 bakwattiddwa - Galaxy FM 100.2\nPoliisi y’e Kakumiro ekutte abantu basatu (3) ku misango gy’okutuga owa bodaboda ne batwala pikipiki ye oluvanyuma lw’okuttibwa.\nAdam Baguma myaka 20 abadde omutuuze ku kyalo Kyakinaka mu ggoombolola y’e Bwanswa mu disitulikiti y’e Kakumiro, attiddwa mu kiro ekikeseza olwa leero era omulambo gwe gusangiddwa nga gusuuliddwa ebbali w’ekkubo ku kyalo Kyabisenge mu Tawuni Kanso y’e Kakumiro.\nOmulambo gusangiddwako enkwagulo ku bulago ng’emikono gyombi, ekiraga nti bamunyodde ensingo wakati mu kulwanagana era Pikipiki eyatwaliddwa kika kya Bajaj namba UFE 594L.\nWabula Julius Hakiza, omwogezi wa Poliisi mu bitundu bya Albertine agamba nti wadde Baguma yattiddwa mu kiro, omulambo gwe gulabiddwa abatuuze enkya ya leero, abakedde okutambuza emirimu gyabwe.\nHakiza agamba nti amangu ddala Poliisi eyitiddwa okuggyawo omulambo, kyokka mu kunoonyereza okusookerwako abantu 3 bakwattiddwa ku misango gy’okutta omuntu ssaako n’obubbi, okuyambako Poliisi mu kunoonyereza.\nAbakwate wadde Poliisi egaanye okwatuukiriza amaanya gaabwe, batwaliddwa ku kitebe kya Poliisi e Kakumiro ssaako n’omulambo mu ddwaaliro ekkulu e Kakumiro okwekebejjebwa.


Pulezidenti Museveni ayogera leero, Ensonga ya Kafiyu elindiriddwa bannaUganda - Watchdog Uganda\nOMUKULEMBEZE we Ggwanga Yoweri Kaguta Museveni leero nga 16.04.2021 agenda kwogerako eri e Ggwanga nga asinziira e Kyankwanzi gyali kati.\nOno yagenzeeyo lunaku lw’akuna mu kawefube gwaliko okusobola okwogeramu n’ababaka bannaNRM abaggya abaalondebwa okukiikirira ebitundu bye Ggwanga eby’enjawulo mu lukiiko lwe Ggwanga olukulu mu kulonda okuwedde.\nBano bagenda kumalayo sabbiiti 3 nga batendekebwa mu by’obukulembeze ne kijaasi nga enkola bwebeera bulijjo e Kyankwanzi.\nMuseveni asuubirwa okwogerako eri e Ggwanga ku mikutu gy’amawulire gyonna, era nga ezimu ku nsonga ezisinga okusuubirwa bannaUganda okwogerako mulimu ensonga ya Kafiyu esinze okwewanisa bannaUganda emitima.\nAbantu abasinga baagala Pulezidenti omuggalo gwe kiro agujjewo, kubanga abantu balowooza nti obulwadde bukenderedde ddala nga bwekityo Kafiyu esaana eveewo.\nEnsonga endala ya byakwerinda saako n’okuyimbulwa abakyasibiddwa mu makomera saako ne by’obulamu.\nWinnie Nwagi explains why haters can’t bring her down


Bukedde Online - Kayihura agenze Nairobi kujjanjabibwa\nAbeebijambiya babavunaanye mu kkooti y’amagye...\nAMAGYE gannyonnyodde ku mmotoka kapyata eyaweereddwa Gen. Kale Kayihura ng’eriko ennamba za Minisitule y’ebyokwerinda UG 0260D ekika kya Toyota Land Cruiser V8 n’ey’abakuumi, Toyota Hilux mw’atambulira kati.\nBYA JOSEPH MAKUMBI NE MARGRET ZZIWA\nOmwogezi wa UPDF, Brig. Richard Karemire yagambye nti, Kayihura akyali mujaasi wa UPDF.\nYagambye nti, akyalindiridde okuweebwa omulimu omulala mu magye nti kyokka, okuvuga emmotoka eriko ennamba za Minisitule y’ebyokwerinda si kipya kubanga amagye gali wansi wa minisitule eno.\nYagasseeko nti, abajaasi bangi abavuga emmotoka eziriko ennamba za Minisitule y’ebyokwerinda nga tebagirinaamu ofi isi yonna.\nYawadde ekyokulabirako kya Lt. Gen. Jerome Mugume, omumyuka we Lt. Col. Deo Akiiki n’abalala abavuga emmotoka eziriko nnamba za Minisitule y’ebyokwerinda.\n“Tusalawo busazi okuvuga ennamba z’amagye oba eza Minisitule y’ebyokwerinda tewali tteeka litukugira kw’ekyo,” Brig. Karemire bwe yategeezezza.\nKu Mmande bwe yabadde agenze okweyanjula ku kkooti y’amagye nga bwe yalagirwa bwe yali ateebwa ku kakalu ka kkooti, Kayihura yabadde mu mmotoka mpya n’abakuumi be ab’amagye kati baatambula nabo, baabadde ku mmotoka mpya ttuku.\nAGENZE BWERU KUMUJJANJABA\nOlwavudde ku Kkooti ku Mmande, Kayihura kigambibwa nti yalinnyiddewo ennyonyi okugenda okulaba abasawo be e Nairobi mu Kenya bamwekebejje.\nEmu ku nsonga ze yawa bwe yali asaba akakalu ka kkooti, yategeezezza nti mulwadde era yeetaaga okwekebejjebwa abasawo abakugu ate nga tebali mu Uganda.\nYagambye nti, abasawo be omu ali Kenya n’abalala bali mu mawanga amalala.\nKyategeerekese nti, bwe yabadde yeeyanjula, yasabye olukusa okugenda ebweru w’eggwanga bamujjanjabe era n’akkirizibwa. Ku Lwokubiri, Kayihura yabadde alina okubeera mu kkooti y’amagye nga bwe yalagirwa okuwulira omusango gwe kyokka teyalabiseeko.\nOmu ku bannamateeka be, Elison Karuhanga okuva mu Kampala Associated Advocates (KAA) yagambye nti, omuntu waabwe yakiraga nti mulwadde ng’asaba okweyimirirwa era n’alaga nti abasawo be bali bweru wa ggwanga.\nOkuba nga yagenze, baabadde tebakitegeddeeko nti kyokka tewali nsonga emulobera kugenda kujjanjabibwa.\nYagasseeko nti, ku Mmande yeeyanjudde nga bwe yalagirwa era omusango ne gwongezebwayo okutuuka nga October 1, 2018 Kayihura lw’anadda mu kkooti.\nYagambye nti, beetegefu okwaηηanga buli ludda oluwaabi kye lwesigamyeko mu musango guno n’ategeeza nti, byonna ebivunaanibwa Kayihura temuli nsa.\nOwa ‘Zubair Family’ bamusibidde mu kkomera ly’abatujju- Mukazi we atwalidde Kayihura Abaana\nPalamenti etadde Rugunda ku nninga annyonnyole ekiganyi gav't okumutwala mu kkooti


By’olina Okugoberera Okutuusa Omukazi ku Ntikko – The Bed Room Teacher\nPosted byAniwalu\t June 9, 2017 Leave a comment on By’olina Okugoberera Okutuusa Omukazi ku Ntikko\nTekitegeeza nti buli lwe muneegatta, omukazi alina okutuuka ku ntikko. Ky’olina okumanya nti omukazi okutuuka ku ntikko ayita mu mitendera, ekitali ku musajja.\nOmusajja bw’atandika okwegatta era obwongo bwe bubeeramu nti w’anaamaliririza ateekwa okuba ng’amazeemu akagoba. Ku mukazi kino kyawuka.\nOkutuusa omukazi ku ntikko y’omukwano, omusajja ateekeddwa okufaayo ennyo ng’ategeera ensibuko y’obwagazi bwa munne, n’assaawo amaanyi ne kimusobozesa okutuuka ku ntikko.\nEkirala kisaana buly’omu okuyiga okwekuumira omwagalwawe kubanga bw’obeera n’omuntu omu okumala ekiseera, otandika okumufaako n’otandika okutegeera ekimusumulula ekibasobozesa okutuuka ku ntikko. Bw’oba weegatta n’abakazi bangi, kizibu okumanya ekisumulula buli omu.\nEMITENDERA GY’OKUTUUSA OMUKAZI KU NTIKKO;\nNga mutandika omukwano, olina okunoonya munno obulungi ekiyamba okumukyusa obwongo n’ebirowoozo.\nJjukira, obwongo kye kitundu ekikulu ekifuga omuzannyo guno gwonna kubanga kye kiyamba okumuteeka mu muudu n’afuna obwagazi.\nMu kiseera kino, obusimu butuuka mu bitundu by’ekyama okwetegekera okwegatta nga n’omusaayi bwe gubiyingira ekibireetera okufuna obwagazi.\nMu kiseera kino, ebitundu by’ekyama bizimba ne biwaga, ensulo ne ziggulira amazzi ng’akabonero akabagulizaako omusajja nti ekijjulo ky’omukwano kituuse okuliibwa era wano omusajja asobola okukwatayo okukakasa.\nEra omusajja bwe yeeyongera okunoonya munne, n’obwagazi gye bukoma okweyongera ekyongera okuwoomesa omuzannyo n’atuuka ku ntikko, era naawe gwali naye ebintu ne bikugendera bulungi.\n“Omuntu asobola okutuuka ku ntikko nga tavudde mu kifo ate nga teyeegasse kubanga ekikolwa kino kifugibwa bwongo n’engeri gy’omuteeseteesemu, omukwano gw’alina gy’oli n’ekifo we musindira omukwano,” bwatyo Mukisa bw’annyonnyola\nMunno bw’olaba tasiriikirizaamu mu ngeri yonna yandiba ng’akudyekadyeka naye nga tatuuse ku ntikko.\nPosted byAniwalu June 9, 2017 Posted inMEN, WOMEN


Bukedde Online - Sudhir ne Kirumira boolekedde kkomera lwa buwumbi 400\nNNAGGAGGA Sudhir Ruparelia ne munywanyi we Godfrey Kirumira boolekedde ekkomera nga bbanka enkulu eya Uganda ebalumiriza nti beekomya ensimbi obuwumbi 400 okuva mu Crane Bank mu lukujjukujju.\nEkizimbe okwali Crane Bank ku Kampala Road.\nBbanka ya Uganda enkulu yamaze dda okuwawaabira Sudhir mu kkooti ng’okutuuka okumuggulako omusango, bamaze kumunoonyerezaako okumala ebbanga okuva lwe baggala bbanka ye eya Crane, ne bakizuula nti yagiggyamu obutitimbe bw’ensimbi n’abwekomya, ng’ezimu ku nsimbi zino zaali za bantu abaali balinayo akawunti.\nMu kunoonyereza kuno era kyazuuliddwa nti Sudhir aliko obuwumbi bw’ensimbi 50, nga zino yali ateekeddwa kuzisasula kitongole kya NSSF ng’akasiimo k’abakozi ky’ataakola, n’azeekomya era nazo bbanka Enkulu ayagala azizze.\nOkusinziira ku lupapula lwa Sunday Vision olwafulumye nga July 9, 2017, Bbanka ya Uganda Enkulu yatutte omusango mu kkooti etaawulula enkaayana z’obusuubuzi nga balumiriza nti Sudhir ekifo kye nga nnannyini bbanka ya Crane yakikozesa n’avubamu omusimbi guno, ogumu ng’agusomosa ebweru w’eggwanga ne yeesirikira.\nOkunoonyereza kwalaze nti Sudhir yakozesa akakodyo k’okuggulangawo akawunti ez’enjawulo ezaalaganga nti ziriko bannyinizo kyokka nga za mpeyo olwo n’assaako ensimbi oluusi nga yeefudde nti aliko b’asasula nga amakampuni amazimbi kyokka nga tegaliiyo oluvannyuma ssente zino n’aziggyako n’azitwala.\nKyazuuliddwa nti alina omuntu omu gwe yayitamu ng’alaga nti omuntu oyo yagula emigabo mu bbanka eno era abaddenga aweebwa amagoba ku migabo gino kyokka ekituufu kiri nti emigabo gino gyali gya Sudhir kennyini era ensimbi z’amagoba gaazo ye yazeesasulanga, ekintu ekimenya amateeka.\nMu October 2016, Bbanka ya Uganda enkulu yeddizza Crane bbanka oluvannyuma n’egiguza DFCU era n’abantu bonna abaabadde ne akawunti mu Crane baabazzizza mu DFCU.\nOkusinziira ku Sunday Vision, June 30 omwaka guno bbanka Enkulu ng’eyita mu Crane bbanka yatutte omusango mu kkooti ng’eyagala Sudhir ne banne bavunaanibwe olw’emivuyo gino kubanga bye yakola bikontana n’etteeka erifuga zibbanka n’ebitongole ebirala ebiwola ensimbi.\nBbanka Enkulu mu mpaaba yaayo yategeezezza nti, Sudhir yateeka akawunti ez’empewo mu bbanka ye asobole okuziyisaako obulindo bw’ensimbi n’okulimbalimba bbanka enkulu nti ebintu bitambula bulungi.\nAbalala bbanka b’enokoddeyo okubeera mu kkobaane ne Sudhir kuliko: Jitendra Sanghani, Rasiklal Chhotalal Kantaria, Godfrey Kirumira ne Mohammed Ali.\nRasik Kantaria nnaggagga w’e Kenya era ye yatandika Prime bbanka erina amatabi e Kenya n’amawanga amalala.\nBbanka Enkulu egamba nti Sudhir ng’ali wamu ne kkampuni ye eya Meera Investment, baakumpanya obukadde bwa ddoola 92 n’obuwumbi bwa siringi obulala obusukka mu 8 okuva mu Crane bbanka ku nnaku ez’enjawulo.\nBbanka Enkulu eyagala kkooti eragire Sudhir azisasule nga kuliko n’amagoba ga bitundu 12 ku 100 buli mwaka ate obuwumbi 8 abusasulireko amagoba ga bitundu 26 ku 100 era annyonnyole engeri gye yazisaasaanya.\nBbanka Enkulu eraga nti yatandika okwekengera ebikolebwa Crane bbanka n’egiteekako eriiso ejjogi okuva 2015 ng’alipoota z’ababalirizi b’ebitabo ziraga nti ebintu tebitambula bulungi n’omuwendo gwa ssente ogwessalira gw’erina okubeera nagwo nga gusse wansi w’ebitundu 50 ku 100.\nOkusinziira ku biwandiiko bye baatutte mu kkooti, ssente nnyingi eziri mu siringi ya Uganda ne ddoola ezaggyibwa mu Crane bbanka wakati wa 2013 ne 2016 nga bakolera ku biragiro bya Sudhir ng’omuntu.\nSudhir yawawaabiddwa wamu ne kkampuni ye eya Meera Invesitment.\nBbanka enkulu egamba nti, nga October 26, 2013 obukadde bwa ddoola 80 baabuggya mu Crane bbanka olwo ne bagenda mu maaso nga baggyamu endala eziwera obukadde bwa ddoola mwenda ku nnaku ez’enjawulo nga balaga nti zaakozesebwa kugula tekinologiya ow’omulembe akozesebwa ku kompyuta za bbanka.\nDecember 27, 2014 baggyamu ddoola 3,500,000 endala ezisukka mu buwumbi 8.2 ne zigoberera nga bazisasula kkampuni ya Infinity Investments Limited kyokka nayo kigambibwa nti ya Sudhir.\nDdoola 990,000 baaziggya mu Crane bbanka ne bazisasula Meera Investments nga ssente z’obupangisa mu ngeri emenya amateeka wakati wa 2013 ne 2016.\nEbiwandiiko bwe binnyonnyola.\nEMIVUYO MU BYAPA OKUTUDDE EBITEBE BYA CRANE BBANK\nKiteeberezebwa nti ebyapa bya poloti 48 okutudde ebizimbe bya Crane Bank amatabi ag’enjawulo, ettaka yalifuna mu ngeri eteri nnambulukufu.\nYazimba ku ttaka lino n’okulikulaakulanya ng’akozesa ssente ze yaggya mu bbanka.\nOluvannyuma yaddamu n’agenda ng’awa bbanka liizi ya myaka 49 kwe yalina okumusasula ssente ez’omuzindo obukadde 100 ku buli poloti okwo n’ogattako ddoola 6,000 eza buli mwaka (ground rent) nga bazisasula Meera Investments.\nAbakugu mu kunoonyereza, bbanka enkulu be yakozesezza bakizudde nti ne kkampuni enzimbi Sudhir ze yakozesa tezaaliyo, ebiwandiiko kwe baabasasulira baabijingirira ku kompyuta za bbanka bwe baamaliriza ne babisangulako kyokka abakugu bazzeemu okufuukuuza ne bazuula ebiwandiiko bino.\nSUDHIR Y’ABADDE NNANNYINI MIGABO GYONNA MU CRANE BANK\nEbiwandiiko biraga nti okuva 1995 Crane bbanka lwe yatandika, Sudhir y’abadde dayirekita era omumyuka wa Ssentebe w’olukiiko olufuzi.\nEmigabo gyonna 100 ku 100 gibadde gigye bwe yalaba ebintu byonooneka n’akyusa mu ngeri ey’ekifere n’agiguza kkampuni ze n’asobola okuggya ssente mu bbanka nga tewali amukuba ku mukono.\nEmigabo 47.33% yagiwandiisiza mu kkampuni ya White Sappire Ltd, egambibwa nti esibuka Mauritius nnannyini yo ye Rasiklal Chhotalal Kantaria.\nBbanka egamba nti Sudhir ye nnannyini migabo 8.83%, emirala 4% yagiwandiisiza mu mannya ga Jitendra Sanghani ate 19.83% yagiteeka mu mannya ga baaluganda ab’oku lusegere okuli omukyala n’abaana basatu.\nAb'e Mpigi baloopye abapoliisi ababba emmere yaabwe\nAb'e Mityana tebawagidde kusengula poliisi


Bukedde Online - Sseggona bamulangidde amayirungi\nSseggona bamulangidde amayirungi\nNajjula ebirungo byonna - Desire Luzinda\nPALAMENTI egaanyi okuwanduukulula amayirungi mu lukalala lw’ebiragalalagala wabula n’ewa minisita w’Ensonga z’omunda obuyinza okussa mu nkola etteeka erigawera ng’amaze okusomesa abagalima akabi kaago n’okubaagazisa ebirime ebirala eby’ettunzi.\nBino byabadde mu Palamenti eggulo, baminisita b’oludda oluvuganya; Oweebyamateeka Medard Lubega Sseggona (DP/Busiro East) ne Muwanga Kivumbi (DP/Butambala) bwe baafunvubidde nga\nbaagala amayirungi gaggyibwe ku lukalala lw’ebiragalagala kuba tegaliimu bukambwe bususse\nkwenkana njaga nti ate galimwa nnyo e Busiro n’e Butambala.\nSseggona ye yasoose mu ddiiro n’agamba nti ye ne Kivumbi baabadde mu kafubo ne minisita omubeezi ow’Ensonga z’omunda Amb. James Baba ne bakkaanya, gagira gassibwa\nku bbali galeme kuwererwawo.\n“Tewali muntu waffe agalya naye bagalima kufunamu nsimbi naye tutandise okubaagazisa okulima\nemmwaanyi,” bwe yagambye n’awagirwa Kivumbi.\nOmubaka Jesca Ababiku (Adjumani) yalangidde ababaka bombi okulima amayirungi ne beegaana nga bagamba nti bawolereza balimi baago era ne basaba omumyuka wa Sipiika, Jacob Oulanyah abimumenyeseewo, kye yakoze.\nAwo omumyuka wa Ssaabawabuzi wa Gavumenti mu by’amateeka, Fred Ruhindi we yabasoomoolezza nti balumirirwa balonzi baabwe abagalima nga tebasaasidde bagalya ne gabakolako\nobulabe n’awagirwa Minisita Baba.\nWabula minisita w’oludda oluvuganya ow’Ebyobulamu, Dr. Lulume Bayiga (DP/Buikwe South) ye yamaze eggobe mu kibya n’agamba nti okulya amayiringi kya bulabe nnyo nti era abagalya tebajjanjabika bwe bakwatibwa obulwadde bwonna n’asaba gawerebwe.\nEngeri 8 omusuubuzi mwâ€™afiirwa ssente\nGoberera bino onyweze bizinensi


Abayizi Babanguddwa Mu By'obulimi N'obulunzi. - Radio Simba - Ennene\nAbayizi okuva mu masomero ag’enjawulo okwetoloola Uganda kakungaanidde ku ssomero lya Gayaza High School okubangulwa wamu n’okubakubiriza okwenyigira mu by’obulimi kibasobozese okutangaaza ebuliseera byabwe eby’omumaaso. Guno mulundi gwa mukaaga 6th nga abayizi babangulwa nga ku luno batambulidde wansi w’omulamwa, “LEARNING TO DO AND DOING TO LEARN”.\nNg’omu ku kaweefube w’obwakabaka okutumbula eby’obulimi ssaako n’okukubiriza abavubuka okwerwanako nga bayita mu nkola ya mmwanyi terimba, Katikkiro Charles Peter Mayiga, alambudde ennimiro ssaako n’eddundiro ly’ente n’ebisolo ebitali bimu, ebirundibwa mu kifo ekifunda naye nga ofuna ekiwera.\nKatikkiro asimbye ekitooke ekiwooleddwa obulungi okusobola okukula n’ekiriisa, era alambudde ekyuuma ekiwoza amanda agafumbisibwa nekigakuuma nga kakola bulungi.\nMu bubaka bwe, Katikkiro agambye nti Abavubuka beetaaga okumanya nti ekintu ekisinga obukulu mu bulamu ssi kyekyo oli kyakola oba kyeyegwanyiza, wabula kyekyo ekimuwa essanyu nga byokola bitambula era obulimi kyekimu kubintu omuntu byayinza okukola nagaggawala. Era abaana balina okukimanya nti obulimi ssi kibonerezo, wabula kukozesa bwongo n’ogaggawala.\nAgasseeko nti okubeera mu bulamu obulungi tekitegeeza kuba lawyer, kitegeeza kukola Kintu ekikuwa ensimbi ggwe nab’omu makaago ne mubeera bulungi.\nFarm Camp yeetabiddwamu amasomero 91 okwetoloola eggwanga.


Bukedde Online - Vipers tetuwona - Villa Vipers Villa\nExpress esaana kugogola bw'eba yaakudda ku mutindo\nKenya ekubye Uganda mu za Rugby\nAbazannyi ba Vipers nga basanyukira ggoolo ku gumu ku mipiira gya liigi.\nSemi za Stanbic Uganda Cup: Villa - Vipers, Wankulukuku,\n10:00 Ebisale; 10,000/-, 20,000/- ne 50,000/-\nSC VILLA ne Vipers zaakuddamu okwegera eggayang’ano bwe zinaaba zisisinkanye ku semi ya Stanbic Uganda Cup leero (Ssande). Omupiira guno gwa luzannya lusooka ku semi wabula gusuubirwa okuba ogwa vvaawompitewo olw’akakuku ttiimu zombi ke zeerinako.\nVipers yakubye Villa mu nzannya za liigi zombi kyokka mu gwasooka e Kitende, Villa baagisalako obubonero bubiri olw’abawagizi baayo okukola effujjo. Gugenda kubeera Wankulukuku nga Villa erwana kuwangula kikopo kino waakiri ekiike mu CAF Confederations Cup kuba ekya liigi kyagaanyi.\nWabula ne Vipers eyagala kukiwangula efuuke Ssaalongo omulundi ogusooka. Miguel Da Costa atendeka Vipers, guno yagutiddemu bwe yagambye nti tekiba kyangu kuwangula ttiimu emu mipiira gisukka ebiri egy’omu-ddiring’anwa mu sizoni. “Sizoni eno, Villa twakagikuba emirundi 2 ekitegeeza nti egenda kutufiirako. Ekirungi guliko okudding’ana,” Miguel bwe yategeezezza.\nTtiimu zino zaakasisinkana omulundi gumu gwokka mu mpaka zino, Villa n’ewandula Vipers ku mugatte gwa (1-0) ng’ogwasooka gwalemagana (0-0). Wasswa Bbosa, atendeka Villa yategeezezza nti i bagenda kugolola ensobi ezaabakya mu mu liigi. “Tuli beetegefu okwang’anga Vipers mu mbeera yonna kuba obuwanguzi tubwetaaga,” Bbosa bwe yagambye\nStanbic Uganda Cup leero\nGaagano amasakalamentu g'olina okwettanira mu Kisiibo\nNamwandu wa Mawanda bamuggyeeko omuzindaalo mu kuziika


TEBINAGGWA! Munnamateeka Mabirizi yegasse ku mukwano gwe Bobi Wine okucunya Ssaabalamuzi Owiny-Dollo, ensonga azongeddeyo - Galaxy FM 100.2TEBINAGGWA! Munnamateeka Mabirizi yegasse ku mukwano gwe Bobi Wine okucunya Ssaabalamuzi Owiny-Dollo, ensonga azongeddeyo - Galaxy FM 100.2\nTEBINAGGWA! Munnamateeka Mabirizi yegasse ku mukwano gwe Bobi Wine okucunya Ssaabalamuzi Owiny-Dollo, ensonga azongeddeyo\nMunnamateeka Male Mabirizi alangiridde okweyongerayo mu kkooti ya East Africa okuwakanya ekya Ssaabalamuzi Alfonse Owiny-Dollo okweyisa mu ngeri ewebuula ekitongole ekiramuzi.\nMabirizi okutabuka, kidiridde Ssaabalamuzi Owiny-Dollo okugaana okuva musango gwa Pulezidenti w’ekibiina ki NUP Robert Kyagulanyi Ssentamu (Bobi Wine) okuli mu maaso g’abalamuzi 9 mu kkooti ensukkulumu.\nMu kuggyayo omusango, Kyagulanyi yagambye nti kkooti eremereddwa okulaga nti betengeredde mu ntambuza y’emirimu, oluvanyuma lw’okutwala omusango mu kkooti, Ssaabalamuzi Alfonse Owiny-Dollo, yakasisinkana mukulu Museveni emirundi 3 ate yalemeseddwa, okutwala obujjulizi obuyinza okumuyambako mu kuwangula omusango.\nSsaabalamuzi Alfonse Owiny-Dollo\nMunnamateeka Mabirizi atabukidde Ssaabalamuzi era ezimu ku nsonga zabadde awa mu kkooti, agamba nti mu kulonda kwa 2006, Ssaabalamuzi Owiny-Dollo yali munnamateeka wa Museveni, munna FDC Dr. Kizza Besigye bwe yali aduukidde mu kkooti ensukkulumu okuwakanya ebyali bivudde mu kulonda kw’omukulembeze w’eggwanga.\nMungeri y’emu agamba nti Ssaabalamuzi Owiny-Dollo okubaako munnamateeka wa Museveni tasobola kwetengerera ku nsonga ezigenda mu maaso mu kkooti ezimu omuli n’omusango gwa Kyagulanyi era ateekeddewa okudda ebbali.\nKati no, Munnamateeka Mabirizi agamba nti tebinnaggwa, agenda kweyongerayo mu kkooti ya East Africa, okuwakanya ejjoogo lya Ssaabalamuzi ssaako n’engeri gy’akwatamu emirimu gy’ekitongole ekiramuzi.


OMUTAKA Muteesasira ayogedde ekyamutwala ku lyato era neyebaza mukazi we olw’okubeera omukakkamu ku mbeera eriwo.\nYabadde ku mukolo ogw’okulamaga kw’ekika kye okwabadde ku lusozi Munywa e Bukesa Buteesasira ku Lwomukaaga December 8,2018 naatwala omukisa guno okunyonyola bazzukkulu be ebyali ku lyato.\nMuteesasira Keeya Namuyimba y’omu ku bantu abasimatuka eryato eryatirimbula abantu 32 nga November 24,2018 era emboozi ye yagiyumiza bwaati;-\nNebaza mukama olw’ekirabo ky’obulamu kyatuwadde okusobola olunaku olwaleero nti tuli wano ng’abazirango ng’aboluganda abenda emu. Nzirako okwebaza mwe abazirango. Nebaza Katonda nti yansomosa embeera gyenalimu ne Jjajja Kiwedde ate kati mukwano gwange wanjawulo.\nErinnya erya Kawonaawo twaliganye kubanga litujjukiza bingi naye nga mu butuufu tuli ba kawonawo. Tukyebaliza Katonda eyatuwa omukisa ogw’okubiri okuddamu okutuula namwe, okunyumya namwe, okulya nammwe nga tubakulembera nga Abazirango.\nNg’omwana wa Kintu nga Mukasa ku nnyanja kwaali, nze ne Kaddukirizi ennyanja yatuwanda. Tusabira bannaffe mukama Katonda beyayita mu ngeri eyo, abawe ekiwummulo eky’emirembe ate twagala okuyimirira awamu ne famire z’abantu abafiira mu njega eno kuba manyi bali mu kunyolwa.\nMukama katonda yamutegekera olunaku lw'anaamutwalira. Naye nneebaza Mmmange kubanga wa njawulo nnyo, yampa obulamu ate Katonda ansaasidde nti akyali mulamu, mmanyi buli lunaku ansabira(alaga nnyina..).\nOmuntu gw'obeera naye mu nnyumba singa yali yakuvaamu mu mbeera gyetuyitamu ennaku zino naakuvaamu natandika okukusimasima ate osanga nandibadde ndi mu mbeera mbi.\nNaye Jjajja mukyala ensonga yagikwata ng’omukyala era n’okuba nti nsobodde okubeera wano, abadde musaale.\nOmanyi oluusi ndogottana kubanga gwendi naye era yawulira okulogottana kwange kubanga embeera gyetwayitamu si nnungi naye byonna abigumidde era mwebaza olw’ensonga eyo.\nAbantu abamu bayinza okwebuuza Jjajja yali anoonya ki ku lyato, akutte ne Kadduukirizi ( Eriab Nanjibwa-Omutaka w’Omutuba gwa Kiwedde e Mpongo- Gomba) amututte ku lyato.\nNaye bannange nange ndi muntu. Nnina mukwano gwange omu, Mutaka mukulu wa Kasolya.\nBweyawulira amawulire gano yankubira essimu nambuuza nti omutwe gwo gukola bulungi?\nNemugamba nti nkubulira amazima omutwe gwange gwegukyasinze okukola obulungi naye entuuko bweeba etuuse ebintu bingi oyinza obutabiraba.\nBagamba nti akanaafa…mbabulira amazima waliwo Omulangira Ssimbwa (Arnold) yatulabula oba emirundi emeka..Nti tetulinya lyato lino, eryato lino tetuligendako. Mukwano gwange Freeman Kiyimba ne Mukwano gwange Omulangira David Kintu Wasajja yangamba nti Jjajja olw’erinnya lya Kintu nze neddira Ngo wadde ndi Mulangira.\nTulina omukwano gwaffe ogw’enjawulo ng’oggyeko nti Mulangira ate nze ndi Mutaka. Twali tugenda okuggulawo biici ya Jjajjawe embeera eno netuukawo, bannaffe nebatufaako.\nNalowooza nti nnina okukyusa obulamu bwange nga bwembadde mbutambuza, naye mbadde sibutambuza bubi nnyo. Naye embeera bweyatuukawo, Mw. Ssenabulya mukwano gwange ng’omuntu, tulina wetutuula buli lwaggulo agenda okulaba nga takyandaba nagamba nti Jjajja ogenda kufa bwogenda mu maaso n’embeera eyo gyokolamu ebintu otandike n’okutukyawa nga ffe abaali bakututte mu mazzi!\nKino kyatuwadde eky’okuyiga,twasanyuse nnyo olw’omukwano gwemwatulaze. Oluusi tubadde tetumanyi abantu batwagala okutuuka ku kino.\nAbantu mwatwagadde Essimu yange bweyaddako natuuka okulowooza nti lwaki siva ku mpewo kubanga buli sekendi evuga.\nNamanya nti bwembeera ntambula, sitambula nzekka wabula nnina abantu abalala abandi mu mugongo gwange.\nAwo wenebaliza Katonda nti yampa omukisa abantu bano nembamanya era nemanya nti sirina kuddamu kubayiwa ng’abasingira ddala be mwe Abazirango.\nNali sibayiye wabula enteekateeka za Katonda bwezityo bwezaali nti nze n’Omuzirango Kaddukirizi nti tuliggwa mu mazzi netuwona. Ezo zaali nteekateeka za Katonda era tumwebaza nnyo.\nMu mbeera eno nebaza Namwanje (Owa Suredeal) nti alina ebbanga ettono wafuukidde ensonga mu kika kyaffe eky’engo naddala ku nsonga eno ey’okulamaga wadde tubadde tulina wetuli naye akoze omulimu gwa ttendo.\nOKULAMAGA KWASOOKA NA KITAMBIRO KYA MMISA:\nOkulamaga kw’abazzukkulu ba Muteesasira okw’omulundi guno kwaali ku lusozi Munywa e Bukesa eno era kwakulemberwamu Fr. Achilles Kalyango ow’e Mityana ng’ono yebaza Katonda olw’okutaasa Omutaka Muteesasira ne banne ate naasabira n’abafa ekiwummulo eky’emirembe.\nOmutaka Muteesasira nga naye Mukatulikiti, yasabiddwa abafaaza abalala okwadde Fr. John Baptist Kintu ng’ono yavunanyizibwa ku by’entendereza mu Busumba bw’e Masaka wamu ne Fr. Remegius Ssemujju ow’e Kanyanya mu Kyadondo.\nOluvanyuma abazzukkulu batonedde Omutaka Muteesasira ente bbiri okumukulisa eryato.


Bukedde Online - Abantu ba wansi bakyetaaga okuyambibwa\nAbantu ba wansi bakyetaaga okuyambibwa\nYagambye nti mu 2009Â Gavumenti elwanye olutalo lwâ€™okugoba obwavu mu bantu ngâ€™eyita mu kuyigiriza abantu batandike okukozesa tekinologiya owa waggulu mu kulima.\nUganda lye limu ku mawanga agayimiriddewo ku bulimi. Kituufu Gavumenti erina kyâ€™ekoze okutumbula ebyobulimi ngâ€™eyita\nUganda lye limu ku mawanga agayimiriddewo ku bulimi. Kituufu Gavumenti erina kyâ€™ekoze okutumbula ebyobulimi ngâ€™eyita mu bitongole nga NAADS okusomesa abantu ku nnima eyâ€™omulembe nâ€™okubawa ensigo ezâ€™embala, wabula ettundutundu ddene erikyasigalidde mu bwavu. Kino kitegeeza nti kyetaagisa okwongera okulowooza ku ngeri endala abantu ze basobola okuyitamu okuva mu bwavu.\nOkulimisa tekinologiya owa waggulu omuli okukozesa tulakita nâ€™okulunda amagana biyambyeko abantu okwongeza ku nfuna yaabwe, wabula bino era bisobolwa abo abalinawo ku nsimbi. Kizibu omunaku nga nâ€™ettaka alina ttono okusobola okukozesa tulakita okwekulaakulanya mu byobulimi.\nEkirala abalimi abasinga beesigama ku nkuba okukuzaÂ bye baba balimye, nâ€™olwekyo ssinga emala ebbanga nga tetonnye kitegeeza nti ne bye balimye tebijja kukula kubanga batono abasobola okufukirira.\nNâ€™olwekyo okusobola okukulaakulanya bannayuganda naddala abeesigamye ku byobulimi, wasaanye wassibwewo enkola eyamba bamufunampola okwongera ku nfuna yaabwe. Okugeza abantu ababeera mu byalo nga nâ€™ettaka balina ttono bandibadde basomesebwa ku ngeri gye basobola okukozesaamu ettaka eryo nga balimirako ebintu bye basobola okutunda ne bafuna ku ssente. Kirungi basomesebwe nâ€™emirimu emirala nga okulundira mu kifo ekifunda, nâ€™okubayamba basobole okufuna akatale kâ€™ebyo bye baba balunze nâ€™okulima.\nAngella ayoya bikaawa?\nMuseveni acoomedde Besigye okusuubiza â€˜empewoâ€™\nEnsobi ezikolebwa mu byobulimi ziremesezza eggwanga okukula


Oyinza Otya Okumanya Eddiini ey’Amazima? | Amawulire Amalungi\n1. Waliwo eddiini emu yokka ey’amazima?\n“Mwekuume bannabbi ab’obulimba.”—MATAYO 7:15.\nYesu yayigiriza abagoberezi be eddiini emu yokka ey’amazima. Eddiini ey’amazima eringa ekkubo erituusa mu bulamu obutaggwaawo. Yesu yagamba nti: ‘Abalaba ekkubo eryo batono.’ (Matayo 7:14) Eddiini yokka Katonda gy’asiima y’eyo egoberera Ekigambo kye Bayibuli. Abo abali mu ddiini ey’amazima bali bumu mu kukkiriza.—Soma Yokaana 4:23, 24; 14:6; Abeefeso 4:4, 5.\n2. Kiki Yesu kye yayogera ku Bakristaayo ab’obulimba?\n“Baatula mu lujjudde nti bamanyi Katonda, naye bamwegaana mu bikolwa byabwe.”—TITO 1:16.\nYesu yalabula nti bannabbi ab’obulimba bandiyigiriza enjigiriza ez’obulimba. Beefaananyirizaako Abakristaayo ab’amazima, era abagoberezi baabwe beeyita Bakristaayo. Naye osobola okukitegeera nti si Bakristaayo ba mazima. Okitegeera otya? Eddiini ey’amazima ye yokka esobozesa abantu abagirimu okweyisa obulungi.—Soma Matayo 7:13-23.\n3. Oyinza otya okutegeera abo abali mu ddiini ey’amazima?\nWeetegereze ebintu bino bitaano ebiyamba omuntu okutegeera abo abali mu ddiini ey’amazima:\nAbo abali mu ddiini ey’amazima bawa ekitiibwa Ekigambo kya Katonda Bayibuli. Bafuba okugoberera Bayibuli ky’eyigiriza. N’olwekyo eddiini ey’amazima ya njawulo ku ddiini ezigoberera endowooza z’abantu. (Matayo 15:7-9) Abo abali mu ddiini ey’amazima bye bayigiriza abalala nabo bye bakola.—Soma Yokaana 17:17; 2 Timoseewo 3:16, 17.\nAbagoberezi ba Yesu ab’amazima bawa ekitiibwa erinnya lya Katonda, Yakuwa. Yesu yakiraga nti awa erinnya lya Katonda ekitiibwa ng’alitegeeza abalala. Yayamba abantu okumanya Katonda era yabayigiriza okusaba nti erinnya lya Katonda litukuzibwe. (Matayo 6:9) Mu kitundu gy’obeera, ddiini ki etegeeza abalala erinnya lya Katonda?—Soma Yokaana 17:26; Abaruumi 10:13, 14.\nAbakristaayo ab’amazima babuulira ebikwata ku Bwakabaka bwa Katonda. Katonda yatuma Yesu okubuulira amawulire amalungi ag’Obwakabaka. Obwakabaka bwa Katonda bwe bwokka obujja okugonjoola ebizibu by’abantu. Yesu yabwogerako okutuukira ddala lwe yafa. (Lukka 4:43; 8:1; 23:42, 43) Yagamba nti n’abagoberezi be bandibuulidde ebikwata ku Bwakabaka obwo. Singa omuntu akutuukirira n’ayogera ku Bwakabaka bwa Katonda, olowooza aba wa ddiini ki?—Soma Matayo 24:14.\nAbagoberezi ba Yesu si ba nsi. Osobola okubategeera kubanga tebeenyigira mu bya bufuzi na mu bwegugungo obuli mu nsi eno. (Yokaana 17:16; 18:36) Ate era, beewala ebikolwa by’ensi ebibi n’endowooza zaayo.—Soma Yakobo 4:4.\nAbakristaayo ab’amazima baagalana nnyo. Ekigambo kya Katonda kibayigiriza okuwa ekitiibwa abantu ab’amawanga gonna. Eddiini ez’obulimba ziwagira entalo, naye abo abali mu ddiini ey’amazima tebakikola. (Mikka 4:1-3) Bakozesa ebiseera byabwe, n’eby’obugagga byabwe okuyamba abantu abalala n’okubazzaamu amaanyi.—Soma Yokaana 13:34, 35; 1 Yokaana 4:20.\n4. Osobola okumanya eddiini ey’amazima?\nDdiini ki eyeesigamya enjigiriza zaayo zonna ku Kigambo kya Katonda, ewa erinnya lya Katonda ekitiibwa, era ebuulira nti Obwakabaka bwa Katonda bwe bwokka obujja okugonjoola ebizibu by’abantu? Ddiini ki eyoleka okwagala era etawagira ntalo? Olowooza otya?—Soma 1 Yokaana 3:10-12.\nEngeri Entuufu ey’Okusinzaamu Katonda\nLaba ebintu mukaaga ebisobola okutuyamba okumanya abo abali mu ddiini ey’amazima.


Bukedde Online - Minisita Maria Mutagamba afudde\nGavana Mutebile awadde essuubi ku byenfuna...\nEyaliko Minisita w’amazzi n’obutonde bw’ensi era Minisita w’ebyobulambuzi era eyali Omubaka omukazi owa disitulikiti ye Rakai Hon.Maria Emily Nakalema Lubega Mutagamba yafudde.\nEyaliko Minisita w’amazzi n’obutonde bw’ensi era Minisita\nw’ebyobulambuzi era eyali Omubaka omukazi owa disitulikiti ye Rakai Hon.Maria Emily Nakalema Lubega Mutagamba yafudde.\nMutagamba amaze ekiseera nga mulwadde mu ddwaaliro lya Case Hospital mu Kampala gyeyaddusibwa ngatawanyizibwa obulwadde bwa Kkokkolo w’ekibumba!\nOmu ku mikwano gye era ngayaliko Ssentebe we Rakai Vincent Ssemakula yategezeza nti kituufu eggwanga lyafiiriddwa ate naddala ekitundu e Rakai gyaabadde ava era gyaabadde omukulembeze okumala ebbanga eddene.\n"Kitalo nnyo tufiiriddwa omuntu abadde ekyokulabirako mu disitulikiti amazze ebbanga ddene ngaatuyuunga eri Gavumenti eyoowakati era ngaalina bingi byaakoledde Bannarakai,akoze biingi ebijja okulwa nga bimujjukirwaako ebbanga lyonna lyaamazze ngaakulembera ekitundu kino" Ssemakula bweyagaseeko.\nMutagamba yatandika okulimizibwa mu 2011 ngayatuuka nokutwaalibwa mu ggwanga lya America naajanjabibwa olwomutwe ogwaamulumanga ennyo era olwembeera yobulamu bwe eno yasalawo obutaddamu kuvuganya mu 2016 ku kifo kyomubaka omukyala owa Rakai kyaabaddemu okuviira ddala mu CA mu 1996 okutuuka 2016 lweyakyeeresa naasikirwa Hon.Juliet Kinyamatama ng’omubaka omukazi owa Rakai aliwo kati.\nMu maka ga Mutagamba e Nnabbingo abakungubazi baatuseeyo dda.\nMaria Mutagamba yazaalibwa nga September 05,1952 ku kyaalo Ggamba mu ssaza lye Kakuuto e Rakai gyeyakaziimba ne goloofa eyoomulembe era yoomu ku baminisita abaludde nga baweereza Gavumenti ya Museveni gyeyeesogga mu 2000 okuva mu DP era naweebwa Obwaminisita Omubeezi ow’amazzi.\n-Okuva mu 2006-2012 yali Minisita waamazzi nobutonde bwensi.\n-Okuva mu 2012-2016 abadde Minisita omujjuvu owebyobulambuzi okutuuka mu 2016 lweyasalawo obutaddamu kuvuganya ku kifo kino olwembeera yobulamu bwe.\nBanna Rakai bamwenyumirizaamu nnyo olwakaweefube gweyasaawo okubunyisa amazzi amayonjo mu Rakai kwossa okutuumbula ebyobulambuzi mu kitundu kino era ngaayoomu ku babadde bakuumye ettuttumu lya NRM e Rakai gyeyamala ebbanga nga ye Ssentebe wa NRM owa disitulikiti eno.\nPulayimale yagisomera Kakuuto bweyamala naageenda ku St. Aloysius Senior Secondary School Bwanda mu Kalungu gyeyasomera O-Level okuva mu mwaka gwa 1967-1970.\nSiniya eyoomukaaga yagisomera ku Mount St.Mary's College Namagunga A-Level okuva 1971-1972.\nMu 1973 yeegatta ku Makerere University gyeyali okuva mu 1973-1976 bweyafuna Bachelor of Arts in Economics.\nEra alina Dipulooma mu byuuma bi Kalimagezi gyeyaguna e Nairobi Kenya mu 1980.\nMutagamba alina ne Satifikeeti mu byobukulembeze gyeyawangulira mu\nJohn F.Kennedy School of Government e Cambridge mu kibuga Massacusetts mu\nggwanga lya America gyeyafuna mu 1997.\nYakolalo ng’avunaanyizibwa ku byokutereka mu bbanka enkulu eya Uganda wakati wa 1976-1980.\nYali mukiise mu CA okuva mu 1994-1995 ate okuva 1999-2000 yali era akola ng’omumyuka wa Ssaabawaandisi wa DP mi ggwanga.\nMu 2000,yaloondebwa ku bwa Minisita omubeezi ow'amazzi oluvanyuma lwekwesogga NRM era ekifo kino.yakibeeramu.okutuuka 2006 lweyaloondebwa nga Minisita Omujjuvu owamazzi nobutonde bwensi.\nYabeera ku kifo ekyo okutuuka 2012\nokutuusa lweyalondebwa nga Minisita webyobulambuzi okuva 2012-2016\nEBIFO EBIRALA BYEWAWEEEREZAAKO\nYaliko Pulezidenti wa African Ministers' Council ku.nsonga zamazzi\n-Yali Coordinator,wa Global Women Leaders Forum ku mazzi n’obuyonjo\n-Yali mmemba wa ku lukiiko lwa baminisita olwa Nile River Council\n-Yaliko omumyuka wa Ssentebe wolukiiko lwamawanga amagatte ku nsonga zamazzi.\nMutagamba yali mufumbo era bba Tarsis Matthew Mutagamba yafiira ku myaka\n70 mu January wa 2004 . Afiiridde ku myaka 65 egyobukulu.\nMoses Kayiira akoze emmotoka endala n'agituuma Uganda 2\nAbantu 30,000 abeesenza mu lutobazi e Kyetinda bakaaba twawa!


Makko 3 | Bayibuli ey'Oku Mukutu Gwaffe Ogwa Intaneeti | New World Translation\nAwonya omusajja eyalina omukono ogwakala (1-6)\nEkibiina ky’abantu ku lubalama lw’ennyanja (7-12)\nAbatume Ekkumi n’Ababiri (13-19)\nOkuvvoola omwoyo omutukuvu (20-30)\nMaama wa Yesu ne baganda be (31-35)\n3 Awo n’ayingira nate mu kkuŋŋaaniro; mu kkuŋŋaaniro eryo mwalimu omusajja eyalina omukono ogwakala.*+ 2 Abafalisaayo baali bamwekaliriza okulaba obanga anaawonya omusajja oyo ku Ssabbiiti basobole okumuvunaana. 3 N’agamba omusajja eyalina omukono ogwakala* nti: “Situka ojje wano mu makkati.” 4 Awo n’ababuuza nti: “Ku Ssabbiiti kikkirizibwa okukola ekintu ekirungi oba ekibi, okuwonya oba okutta?”+ Naye ne batamuddamu. 5 Bwe yamala okubeebulunguluza amaaso, nga munyiivu era nga munakuwavu nnyo olw’emitima gyabwe+ emikakanyavu, n’agamba omusajja nti: “Golola omukono gwo.” N’agugolola ne guwona. 6 Awo Abafalisaayo ne bafuluma era amangu ago ne bateesa n’abagoberezi ba Kerode+ okumutta. 7 Naye Yesu n’abayigirizwa be ne bagenda ku nnyanja era ekibiina ky’abantu kinene okuva e Ggaliraaya n’e Buyudaaya ne kimugoberera.+ 8 N’abantu abalala bangi okuva e Yerusaalemi, Idumaya, emitala wa Yoludaani, ne mu bitundu ebyetooloodde Ttuulo ne Sidoni, bwe baawulira ebintu bye yali akola, ne bajja gy’ali. 9 Awo n’agamba abayigirizwa be bamufunire akaato abantu baleme kumwenyigirizaako. 10 Olw’okuba yawonya bangi, abo bonna abaalina endwadde ez’amaanyi baali beenyigiriza, basobole okumukwatako.+ 11 N’emyoyo emibi+ buli lwe gyamulabanga, nga gigwa wansi mu maaso ge ne giwoggana nga gigamba nti: “Ggwe Mwana wa Katonda.”+ 12 Naye emirundi mingi yagiragiranga obutamumanyisa.+ 13 Awo n’alinnya ku lusozi, n’ayita abamu+ ku bayigirizwa be ne bagenda gy’ali.+ 14 N’alondako 12, n’abayita abatume. Abo be baali ab’okutambulanga naye, era abo be yali ajja okutumanga okugenda okubuulira 15 n’okuba n’obuyinza okugoba dayimooni.+ 16 Era ekkumi n’ababiri+ be yalonda be bano: Simooni, gwe yatuuma Peetero,+ 17 Yakobo mutabani wa Zebedaayo, Yokaana muganda wa Yakobo, (era bano yabatuuma erinnya Bowanerege, amakulu gaalyo nti, “Baana ba Kubwatuka”),+ 18 Andereya, Firipo, Battolomaayo, Matayo, Tomasi, Yakobo mutabani wa Alufaayo, Saddayo, Simooni Omukananaayo,* 19 ne Yuda Isukalyoti, oluvannyuma eyamulyamu olukwe. Awo Yesu n’ayingira mu nnyumba, 20 era nate abantu ne bakuŋŋaana bangi, Yesu n’abayigirizwa be ne batafuna na kaseera ka kulya mmere. 21 Naye ab’eŋŋanda ze bwe baawulira ekyaliwo, ne bajja bamutwale, kubanga baali bagamba nti: “Atabuse omutwe.”+ 22 N’abawandiisi abaava e Yerusaalemi baali bagamba nti: “Aliko Beeruzebuli* era agoba dayimooni ng’akozesa maanyi ga mufuzi wa badayimooni.”+ 23 Awo bwe yabayita okujja gy’ali, n’atandika okwogera nabo ng’akozesa ebyokulabirako, n’agamba nti: “Sitaani ayinza atya okugoba Sitaani? 24 Obwakabaka bwe bweyawulamu, tebusobola kusigalawo;+ 25 n’amaka bwe geeyawulamu, tegasobola kusigalawo. 26 Ne Sitaani bwe yeerwanyisa yekka obwakabaka bwe ne bweyawulamu tayinza kubeerawo, era eyo y’eba enkomerero ye. 27 Mu butuufu, tewali ayinza kuyingira mu nnyumba ya musajja ow’amaanyi n’abbamu ebintu bye, okuggyako ng’asoose kumusiba. Olwo aba asobola okunyaga eby’omu nnyumba ye. 28 Mazima ddala mbagamba nti, ebintu byonna bijja kusonyiyibwa abaana b’abantu, ka bibeere bibi bya ngeri ki, oba kuvvoola kwa ngeri ki kwe bavvoola. 29 Naye oyo yenna avvoola omwoyo omutukuvu talisonyiyibwa emirembe gyonna,+ naye aba n’ekibi emirembe n’emirembe.”+ 30 Bino yabyogera olw’okuba baali bagamba nti: “Aliko omwoyo omubi.”+ 31 Awo nnyina ne baganda be+ ne bajja, ne bayimirira wabweru, ne batuma omuntu munda okumuyita.+ 32 Abantu bangi baali batudde nga bamwetoolodde, ne bamugamba nti: “Laba! Maama wo ne baganda bo bali wabweru baagala okukulaba.”+ 33 Naye n’abaddamu nti: “Maama wange ne baganda bange be baani?” 34 Awo n’atunuulira abo abaali batudde nga bamwetoolodde, n’agamba nti: “Laba, maama wange ne baganda bange be bano!+ 35 Buli akola Katonda by’ayagala, ye muganda wange, mwannyinaze era maama wange.”+\n^ Oba, “ogwasannyalala.”\n^ Oba, “omunyiikivu.”\n^ Kigambo ekikozesebwa ku Sitaani.


poliisi ekutte abatematema nnanyini kkampuni ya romi's wine - Radio Simba, The Best Luganda Station in the World !\nWabaddewo akavuvungano nga n’amasasi ganyoose Poliisi bwebadde egezaako okukwakwata Swaib Lubega agambibwa okuba nga akulira ekibinja ky’ababbi, Swaib agaanye okwewaayo mu mikono gya Poliisi bwatyo nasimbula motoka ye ekika kya Subaru Legacy nnamba UBE 894M adduke era bwetyo Poliisi nemwolekeza amasasi agayise mu ndabirwamu ne gamukwata wabula era neyemulula nadduka nabuuka ekikomera ky’e Kkanisa ya Life way Tebernacle nadduka.\nBano okukwatibwa kyaddiridde bambega okusooka okukwata munnaabwe Vicent Lukwago wiiki ewedde e Makindye ne mmotoka ekika kya Harrier nnamba UAV 989H eyabibbwa mu maka ga Robert Migadde nannyini Romi’s Wine agasangibwa e Kyengera-Kazinga gyabasanga ng’ono yagikyusa ennamba era nga ye yalokomye banne.\nAbakwatiddwa battottodde engeri gye baalumbamu amaka ga Migadde n’engeri gye baayingira munda ne batemaatema omugagga n’abomu maka n’emmundu y’omukuumi saako ebintu omuli Ttiivi, ssente n’ensawo z’omugagga omwali ssente.\nBino byonna byaliwo mu kiro ekyakeesa Febraury 19, era ng’abantu basatu okuli omukuumi Shaban Were, Donantus Kasangati omukozi , Brenda Atukunda kw’ossa omugagga ne mukyala we baalumizibwa .\nPrevious bamukutte lwakuba sitampu njingirire\nNext aba takisi bekubye ebikonde\nUNATU evumiridde eky’abasomesa okuganza abayizi


Bukedde Online - By'olina okukola okuba n'ebbugumu mu mbugo\nTebaagala omuwala mmuwase mu kkanisa\nAkakukufa kye ki?\nOBUSAJJA bugeraageranyizibwa ku kuuma akapima ebbugumu ly’omubiri gw’omuntu.\nAkuuma kano kateekebwa ku bimu ku bitundu by’omubiri awabeera obufunyiro naddala mu nkwawa, oluusi mu kamwa oba mu kabina k’abaana abato. Kano omusawo kw’ategeerera embeera omuntu gyalimu.\nBw’aba n’ebbugumu eringi n’amanya nti mulwadde olwo n’akebera okuzuula ekimuluma.\nMu ngeri y’emu, omusajja bw’ayingira eri munne ky’asooka okuwulira ly’ebbugumu ly’asanze mu nju ya munne.\nAkabugumu ako bwe kaba nga k’abadde ayagala kalina engeri gye kongera okusumulula obuswandi n’ayongera okucamuka, ekimuwa ekyanya okusamba ekyenda ne munne n’amatira.\nWabula abasajja abamu bagamba nti waliwo abakazi abataweza bbugumu era bano bagamba nti tebatera kunyumisa muzannyo gw’abakulu.\nEbbugumu mu mbugo lyeyongera ssinga omukazi acamuka anti kino kireetera omusaayi okwongera okweyiwa mu bitundu bino, ate ng’omusaayi gwe gutambuza ebbugumu mu mubiri.\nENGERI GY’OKEBERA EBBUGUMU MU MBUGO\nKino tekikwetaagisa kusonsekayo kuuma akapima ebbugumu mu mubiri, nedda. Omukazi osobola okupima ebbugumu ng’okozesa olugalo lwo.\nNga bw’osobola okuteeka olugalo mu kamwa n’owulira ebbugumu eririmu, osobola okuddira olugalo n’olusonseka munda mu bukyala, ojja kuwulira oba mulimu ebbugumu oba temuli limala.\nBano abaagalana baabadde mu kifo ekisanyukirwamu nga beeraga omukwano. Okutambulako ababiri kyongera omukwano.\nKIKI EKIREETERA OMUKAZI OKUNNYOGOGA MU MBUGO?\n1 Waliwo abantu nga mu butonde balina ebbugumu ttono. Kino kibaawo ku bakazi n’abasajja.\nEdith Mukisa omukugu mu kubudaabuda abantu agamba nti abantu abamu mu butonde babuguma nnyo okukira bannaabwe. Kino oyinza okukyetegereza ng’okutte mu ngalo z’abantu ab’enjawulo.\nSso nga mu butonde, omubiri gw’omuntu gwagererwa okubeera n’ebbugumu ery’ekigero nga lirina kutambulira wakati wa 36.5 ne 37.5 °C oba 97.7–99.5 °F.\nWabula ebbugumu ly’omubiri gw’omuntu lisobola okukyuka okusinziira ku myaka, ng’alina yinfekisoni n’embeera y’obudde.\n2 Abalongo nga bawanvu nnyo. Abalongo batondebwa bampi era ebbugumu ly’omubiri lirina we lirina okukoma. Kino kitegeeza nti bw’obaggya enzigi nga mpanvu nnyo, omusaayi guyinza obutatuuka mangu mu balongo bano ekiyinza okuvaako okunnyogoga.\nOluusi abalongo bw’obaleka wabweru, ate nga bawanvu nnyo ekibaleetera okusika empewo ne bannyogoga ekikosa obukyala bwonna.\n3 Ennyambala embi. Engeri omukyala gy’ayambalamu nayo esobola okumuleetera okukendeeza ku bbugumu ky’alina, naddala abettanira engoye ennyimpi. Kino kiyinza obutabeera ku bantu abamu naye waliwo abakosebwa embeera eno.\n4 Okuzaala. Micheal Kagawa omusawo w’abakyala e Mulago era nga musomesa mu ttendekero ekkulu e Makerere agamba nti abakazi abamu bayulika nga bazaala ekitegeeza nti obukyala tebusobola kusigala nga bwe bwali.\nMu mbeera eno, asigala mugazi ekiyinza okumuleetera empewo okuyingira nga beegatta, ne kikendeeza ebbugumu mu mbugo.\n5 Agattako nti oluusi omukazi bw’ataba mu muudu ya kwegatta, nakyo kireetera obukyala obutabuguma. Omukyala bw’ataba mu muudu omubiri teguyinza kucamuka bulungi ekiyinza okumuleetera okunnyogoga mu mbugo.\nKyokka bw’oba omuteeseteese bulungi n’afuna obwagazi, omusaayi gweyongera mu bitundu by’ekyama ekibireetera okubuguma n’okutoba.\n6 Ebirowoozo ebisukkiridde oba situleesi. Oluusi omukyala obutaba na bbugumu kiyinza okuba nga kyamuyingira mu birowoozo naddala ng’akyali kimutuuseeko.\nSsinga omukyala abeerako n’omusajja n’amugamba nti ebbugumu lye terimala, ayinza okukissa mu birowoozo olwo buli lw’aba agenda mu kikolwa n’abeera mu kweraliikirira ekibuza obwagazi.\nDr. Kagawa agamba nti ebbugumu ly’omukyala likyuka okusinziira ku biseera by’abaamu. Okugeza omukyala bw’aba mu nnaku mw’asobola okufunira olubuto ebbugumu liba lingi kuba n’obwagazi abeera na bungi.\nWabula bw’aba mu nnaku z’atafuniramu lubuto ebbugumu liyinza okubeera ettono.\nEBISEERA OMUKAZI LW’ABA N’EBBUGUMU ERINGI\nDr. Kagawa annyonnyola nti mu mwezi, omukazi omulamu obulungi atambulira ku lukomo lwa nnaku 28 okutuuka ku lunaku lw’agenderamu mu nsonga.\nObala ennaku 14 okuva lwe wasembayo okugenda mu nsonga okutuuka ku lunaku lw’osuulirako eggi (ovulation). Akaseera kano kabeera ka njawulo nnyo era kyangu oku OBUSAJJA bugeraageranyizibwa ku kuuma akapima ebbugumu ly’omubiri gw’omuntu.\nAkuuma kano kateekebwa ku bimu ku bitundu by’omubiri awabeera obufunyiro naddala mu nkwawa, oluusi mu kamwa oba mu kabina k’abaana abato.\nKano omusawo kw’ategeerera embeera omuntu gyalimu. Bw’aba n’ebbugumu eringi n’amanya nti mulwadde olwo n’akebera okuzuula ekimuluma.\nOBUZIBU BW’EBBUGUMU ETTONO\nMukisa annyonnyola nti omusajja oluba okuyingira mu bukyala, ky’asooka okulozaako kabeera kabugumu akali mu bukyala. Bwe waba wabuguma awulira bulungi.\nAkabugumu kano kamumalako obukoowu ne situleesi ekimuyamba okutebenkeza ebirowoozo kubanga kye kifo ekituufu omusajja w’aba ayagala okufunira obubudamu mu kaseera ako ekimuleetera obwagazi n’obusajja ne bwongera okuwaga.\nNaye watya ng’asanze ekifo kyonna tekiriimu kabugumu kamala? Ebiseera ebisinga ayinza okufuna ekyekango n’olugendo n’alusazaamu kubanga amaanyi gamuggwaamu ekibaleetera obutanyumirwa.\nBwekiba nga y’embeera munno gy’atambuliramu, mwetaaga okweteekateeka obulungi kisobozese omubiri okusaka ebbugumu erimala.\nOkugeza, bwe mumala okunaaba, bulyomu yeekukume mu munne oba okwebikkako mu bulangiti kuba kiyambako omubiri okusaka ebbugumu eryetaagisa nga temunnayingira kisaawe.\nOMUKAZI BY’ALINA OKUKOLA OKUKUUMA EBBUGUMU Okweteekateeka obulungi nga mugenda mu kaboozi kiba kiyambako omubiri okubuguma ekireeta obwagazi ne munyumirwa.\nDr. Kagawa annyonnyola nti omukazi alina okukuuma ebitundu byekyama nga biramu bulungi\nPoliisi ekutte ssentebe mu kikwekweto ku basezi\nBuno busezi oba abantu baabasse ennyama yaabwe ne bagikuba bbeeyi?


Bukedde Online - Eyali omubazi w'ebitabo mu monitor yattiddwa omulambo gwe ne gusuulibwa mu kabuyonjo\nMariach tazannyira mu ssente za bakasitoma...\nPoliisi ng'essa omulambo ku kabangali yaayo.\nOKUZUULA omulambo gw’eyali omubazi w’ebitabo mu Monitor, poliisi yeesigamye ku bujulizi bw’omwana ow’emyaka omusanvu.\nAbel Katende eyali omubazi w’ebitabo mu Monitor kyokka n’awummula n’atandika okwekozesa yekka ng’abadde asinga kwemalira ku byabulimi, yasooka kubuzibwawo wiiki ewedde, poliisi n’ebakana n’omuyiggo okutuusa lwe kyazuuliddwa nga yattmulwa mu ntiisa omulambo gwe ne gusuulibwa mu kaabuyonjo y’amaka ge e Wampeewo-Luteete.\nOmwana Kazibwe eyawulira Katende ng’alaajana, abatemu bamusanjaga ye yattottoleredde bambega ba Poliisi byonna bye yawulira olwo ne bagoba obuufu okutuusa lwe baazudde omulambo gwa Katende mu kaabuyonjo gye gwabadde gwasuulibwa nga gusibiddwa mu kkuyita ng’ekitereke.\nOmugenzi Katende ng'ali mu nnimiro ye\nKazibwe mwana wa mutuuze ku kyalo Busaawa -Mmanze mu ggombolola ya Masuulita mu disitulikiti ya Wakiso nga maama we yali yamukwasa Katende abeere naye ng’amuyambako okumukuuma awaka w’abadde abeera yekka.\nKatende abadde aludde nga yafuna obutakkaanya ne mukyala we ow’empeta Janet Namugenyi Katende n’amusindiikiriza n’amugoba mu maka ge e Luteete nga yamugobako n’abaana bonna 11 ng’abadde abeera yekka ku faamu ye e Busaawa, Mmanze mu ggombolola y’e Masuliita.\nKigambibwa nti, Namugenyi n’abaana be Gideon Kaaya, Lillian Najjuma (baakwatiddwa) ne Charity Nabukalu eyaddukidde e Bungereza, baagenda ku ffaamu ku Lwokuna lwa wiiki ewedde ne bamutta.\nBano, basoose kwegaana nga bagamba nti, baamuleka mu kabuga k’e Kavule ku luguudo lwa Ssemuto kyokka oluvannyuma bakkiriza nti baamutta ne bamuziika mu kaabuyonjo.\nAbooluganda lwa Katende okuli Junior Emmamuel Katende baggulawo omusango gw’okubula kwa Katende ku fayiro SD:02/28/04/2018 ku poliisi y’e Masuliita poliisi n’ekwata maama n’abaana be oluvannyuma Flying Squad n’eyingira mu musango.KU Lwomukaaga ekiro, baapondoose ne basalawo okubuulira poliisi amazima ne bagitegeeza nti, omulambo baaguziika mu kaabuyonjo gye baali basimidde abapangisa e Luteete era omu ku baana n’abatwalayo n'abalagawo. Nnyaabwe yabadde ensonga zonna akyazeegaana abaana ne bamukaliramu nti, ‘maama tewali ky'otomanyi yogera amazima’. Yalabye takyalina kyakukola n’ayogera.\nYagambye nti, ye okutta teyakwenyigiramu butereevu wabula muwala we, Nabukalu (eyadduse) ye yamukuba omuggo ku mutwe n’akalirawo ensonga ne zibasobera. Yagambye nti, baali tebalina kyakukola okuggyako okusala amagezi omulambo okuguziika mu kaabuyonjo. Kaaya agamba nti, "twakeera ku makya ku Lwokuna maama n’ahhamba nsime ngaziye omutuli mu kaabuyonjo z’ennyumba empya ezizimbibwa mu kikomera kyaffe.\nTwateeka ebiti mu mmotoka bye twakozesa okutta taata. Oluvannyuma twalinnya emmotoka yaffe ey'ekika kya Noah ne maama, Nabukalu ne Najjuma ne tugenda ewa taata e Busaawa- Mmanze. Twatema amatooke mu lusuku twajja nago nga ge g'okulya nga bulijjo bwe tubadde tukola nga tugenzeeyo era ne tufumba emmere ne tulya. Wabula ku ssaawa nga 7.00 ez’emisana Nabukalu yayita maama ne bannyinaze abalala ne bayingira ennyumba nga bagamba nti y'essaawa ey’okukola omulimu.\nNabukalu yakuba taata ekiti ku mutwe emabega n'agwa wansi n'atandika okufuwa omusaayi. Wabula nali nkyatikka matooke mu mmotoka ne bampita mangu okuyingira ennyumba. Nali nkyesisiggiriza ne bahhamba nsitule mangu ne tufulumya omulambo gwa taata nga tuguyisa mu ggeeti eri ku mabbali g'ennyumba ne basembeza emmotoka ne tugalamiza omulambo wansi w’omutto ogusooka .\nTwasiimuula ebitaba by’omusaayi ogwali mu nnyumba oluvannyuma ne tulinnya emmotoka yaffe ne tubulawo. Maama ne bannyinaze bombi baatuula ne balinnya ku mulambo olwo nze ne nvuga. Twasibira mu maka gaffe e Luteete ku ssaawa nga 9.00 ez’emisana.\nAbaana abato tetwabakkiriza kusemberera mmotoka nga bulijjo era emmere twagisomba ne tugiggyamu wabula nga twakola olunyiriri ng’abaana abali waka baliraanye sitoowa nga ffe tuggyamu emmere mu mmotoka okutangira okulaba taata we twali tumugalamizza oluvannyuma ne tusibawo bulungi. Kyokka era abaana nga tetubakkiriza kusalinkiriza kutuukayo.\nMmotoka twagisimba mu geeti esooka awali ennyumba okuli ekinnya we twakisima ne tulindirira obudde okuwungeera. Bwe zaawera ssaawa 1.00 ey’akawungeezi abaana bonna twabayingiza mu nnyumba nga tutaddeko ttiivi netubaleka nga balaba ne tujja ne tusitula omulambo ne tugupakira mu kaveera oluvannyuma ne tugusuula mu kaabuyonjo . Maama yantuma amafuuta liita ttaano ge twafukirira ku mulambo okusobola okubuzaabuza okwewala ekivundu.\nEra yantuma sementi kkiro bbiri gwe natabula mu musenyu ne nziba ekinnya kino n'enkokoto engumu okusobola okubuzaabuza obujulizi.Wabula nange bansuubiza okunzita nga taata bwe bamukoze singa mbaako kye njogera." Poliisi baagitutte awali omulambo era ekitongole kya poliisi ekizikiriza omuliro ne kisimula kaabuyonjo ne basikayo omulambo ogwabadde guvunze ne gutwalibwa mu ggwanika e Mulago.\nAmyuka omwogezi wa poliisi, Patrick Onyango yategeezezza nti baakutte abantu basatu bagiyambeko mu kunoonyereza ate Muhangi n’alabula abatuuze abaabadde baagala okukoona amaka g’abaakwatiddwa obutakigeza kubanga bajja kukwatibwa era ne bateekawo n’abaserikale okugakuuma.Kaaya agamba nti Nabukalu yalina omusajja Omuzungu gwe yali asuubira okufumbirwa kyokka n’amukyawa.\nMaama ne bannyinaze baagenda ku musawo w’ekinnansi eyabalagula nti taata yatuloga okutusiraanya.\nEra yatuwa amagezi okumutta tusobole okuwona obuzibu buno. Nabukalu kino nti yakiteekamu amaanyi. Najjuma yagambye nti, ekintu ekyasinga okubanyiiza, ye kitaabwe okwagala okuwa nnyaabwe obutwa. Agamba nti kyabatuula ku mutima ne kibawa obusungu bwe babadde tebayinza kweggyako ng’akyali mulamu.\nSSENTEBE W’E LUTEETE GYE BAZUDDE OMULAMBO KIMUSUSSEEKO\nGODFREY Kasozi nga ye ssentebe w'ekyalo Luteete A yagambye bw'ati: Ensonga za Katende ne famire ye zirudde nga kumpi buli kitongole kya byakwerinda kizimanyi. Wabula tusanze obuzibu okuzigonjoola kubanga Namugenyi abadde aziyingizaamu abanene mu byokwerinda ne zifiira awo.\nNamugenyi abadde alina endoliito n'abatuuze kyokka ng'ensonga zaatusukkuko.\nKubanga eby'okuziba omwala ogwaleetera amazzi okwanjala mu batuuze twazitwala mu bakulira ebyobulamu nabo ne batazifaako.\nWabula wazzeewo obutabanguko mu maka gano ng'abaana abalala abaasigadde mu maka ga Katende e Luteete bagobye mukulu waabwe Nkuubi nga bamulanga okwenyigira mu kaweefube w’okunoonyereza ku kubuzibwawo kwa taata waabwe.\nEbyembi buli lwe tubadde tugezaako okuyingira mu nsonga zaabwe nga bagamba nti za maka tuzireke, olwo ne batulugunya Katende nga talina bwogerero. Abaana ne nnyaabwe babadde n'emize nga bavuma abantu ku kyalo. Baasiba amazzi nga baagala ganjale mu bantu kyokka nga tebagambibwako.\nEbimu ku by'azuuliddwa ku kufa kw'eyali omubazi w'ebitabo Katende\nAbaana ne nnyabwe bakkiriza ogw'okutta ssemaka


Bukedde Online - Bella, ono ye taata bulamu?\nEkibbookisi omuli embugo kisattizza ab’e...\nAbadde asomesa abaana mu nkukutu Poliisi...\nOMUYIMBI Bella Ndagire eyeeyita Queen Bella bwe yakomawo ku kyeyo gye yali amaze ebbanga, yategeeza nga bw’anoonya omusajja anaamukolamu omulimu naye azaale bbebi n’okufuna omuntu amuyita maama.\nNg’ali ku muyiggo gw’omusajja, yakuba oluyimba olw’omukwano lwe yatuuma ‘Sukaali ggulu’. Mu luyimba luno agamba nti omukwano gwa ggaayi gwe yafunye gumutabula nga akantu kali ....ng’ogulimu ka lemon olw’engeri gye gubalagala kyokka ng’eno bwawulira obuwoomi munda muli era bw’aba tagufunye awulira bubi nnyo.\nBella yeewaana nga bwali ekimuli ate ggaayi we ye njuki. Ggaayi ono yamuwadde n’erinnya lya Papaaya....Sweet Papaya.\nKati wiiki ewedde Queen Bella yatadde vidiyo y’oluyimba luno Sukaali ggulu kyokka abagirabyeko buli omu ayogera bibye nga n’abamu bakkirizza nti omusajja gwali naye kirabika muninkini we ng’ate abalala bamubuuza nti vidiyo olwawedde kiki ekyazzeeko era baasibidde wa?\nQueen Bella eyabadde yeesaze akagoye akaliko siriiti ekoma waggulu mu bisambi obwedda ali mu mapenzi ne ggaayi ono nga bwamuweweeta n’okumunyiganyiga ng’alinga amukola masaagi.\nWaliwo n’ekitundu nga bali mu kinaabiro banaaba bombi ng’ate Bella waggulu talinaako kagoye. Kyokka abamu baatiddemu ne beebuuza nti ku mbeera eno eya Coronavirus gye balagira abantu okwewa amabanga bano taabakwate nga bali kabaani ku ndongo. Bella ye yayimba: ‘Ndoddo, Faasi, Kikiri, Ddoyi ddoyi, Kikutteyo, Wakholi’ n’endala\nOw’emisono amizizza Abazungu amangota


Bukedde Online - Gula bbomba efuuyira weekozese\nEbyabadde mu kkooti ku gwa Bobi Wine\nABANTU ABAAFIIRIDDE MU KUBUMBULUKUKA KW'ET...\nKU 60,000/- ogattako eddagala lya 19,000/- okutuuka ku 49,000/- n’otandika okwekozesa. Kino kiba kitegeeza nti bw’ofuna ssente 100,000/- oba ofunye bizinensi nga ku zino oggyako 60,000/- bbomba ‘origino’ era ng’eba ya liita 20.\nEmu ku bbomba efuuyira.\nKU 60,000/- ogattako eddagala lya 19,000/- okutuuka ku 49,000/- n'otandika okwekozesa. Kino kiba kitegeeza nti bw'ofuna ssente 100,000/- oba ofunye bizinensi nga ku zino oggyako 60,000/- bbomba ‘origino' era ng'eba ya liita 20.\nOkikola otya? Osobola okunoonya emirimu gy'okufuuyira ebirime by'abantu mu kitundu. Nate bbomba y'emu efuuyira ebiwuka mu maka omuli ebiyenje, ensiri ne mu kaabuyonjo. Okufaanako n'emirimu emirala, nagwo gwetaaga obukugu n'obwesigwa okugufunamu n'okuwangaaza bakasitoma.\nOteekwa okufuna okubangulwa mu nkola y'eddagala erifuuyirwa ku birime eby'enjawulo mu nnimiro ssaako n'entambula yaalyo mu bipiimo ebituufu ssaako n'eryo erifuuyirwa mu maka okutta ebiwuka eby'enjawulo omuli n'ebiku n'enkukunyi. Engeri gy'okolamu ssente Oyinza okuwa kasitoma omukisa okwegulira eddagala ggwe n'okola gwa kufuuwa.\nSsente ezikusasulwa zisinziira ku bunene bwa mulimu oguba gukoleddwa. Nate oyinza okwegulira eddagala eriryo oluvannyuma lw'okutegeeragana ne kasitoma n'okusasuza, byombiriri; obukozi n'eddagala. Eky'okwegulira eddagala kikulu nnyo kubanga oba oly'ekakasa okusinga omuntu okukuwa erirye ne litakola ate n'akwekwasa nti wafuuyira bubi oba walitabula bubi.\n(Binnyonnyoddwa Jacob Musiime akola omulimu guno mu ggombolola y'e Malangala mu Mityana).\nPulaani y'akakiiko ku Bobi Wine ne Amuriat\nUganda by'efunye ne by'efiiriddwa mu kkampeyini z'omulundi guno


Holy Scriptures: Baibuli y'Oluganda - ENDAGAANO ENKADDE - Amosi Amos 1\nEssuula: 1 2 3 4 5 6 7 8 9\n1 Ebigambo bya</h2>i eyali ow'oku basumba b’e Tekowa, bye yalaba ebya Isiraeri mu mirembe gya Uzziya kabaka wa Yuda, ne mu mirembe gya Yerobowaamu mutabani wa Yowaasi kabaka wa Isiraeri ng'ekyasigaddeyo emyaka ebiri okutuuka ku kikankano ky'ensi.\n2 N'ayogera nti Mukama aliwuluguma ng'ayima e Sayuuni, era alireeta eddoboozi lye ng'ayima e Yerusaalemi; kale amalundiro ag'abasumba galiwnubaala, n'entikko ya Kalumeeri eriwotoka.\n3 Bw'ati bw'ayogera Mukama nti Olw'ebyonoono bisatu ebya Ddamasiko, weewaawo, olw'ebina, sirikyusa kubonerezebwa kwakyo okukivaako; kubanga bawudde Gireyaadi n'ebintu ebiwuula eby'ebyuma:\n4 naye ndiweereza omuliro mu nnyumba ya Kazayeeri, kale gulyokya amayumba ga Benukadadi.\n5 Era ndimenya ekisiba kya Ddamasiko, ne mmalawo oyo abeera mu kiwonvu kya Aveni, n'oyo akwata omuggo ogw'obwakabaka ndimumalawo okuva ku nnyumba ya Adeni: n'abantu ab'e Busuuli baligenda mu busibe e Kiri, bw'ayogera Mukama.\n6 Bw'ati bw'ayogera Mukama nti Olw'ebyonoono bya Gaza bisatu, weewaawo, olw'ebina, sirikyusa kubonerezebwa kwakyo okukivaako; kubanga batwala nga basibe eggwanga lyonna okubawaayo eri Edomu:\n7 naye ndiweereza omuliro ku bbugwe w'e Gaza, era gulyokya amayumba gaakyo:\n8 era ndimalawo abali mu Asudodi, n'oyo akwata omuggo ogw'obwakabaka ndimumalawo okuva ku Asukulooni: era ndikyusa omukono gwange okulwana ne Ekuloni, n'ekitundu ekifisseewo eky'Abafirisuuti balizikirira, bw'a yogera Mukama Katonda.\n9 Bw'ati bw'ayogera Mukama nti Olw'ebyonoono bya Ttuulo bisatu, weewaawo, olw'ebina, sirikyusa kubonerezebwa kwakyo okukivaako; kubanga bagabula eggwanga lyonna eri Edomu ne batajjukira ndagaano ey'oluganda:\n10 naye ndiweereza omuliro ku bbugwe w'e Ttuulo, era gulyokya amayumba gaakyo.\n11 Bw'ati bw'ayogera Mukama nti Olw'ebyonoono bya Edomu bisatu, weewaawo, olw'ebina, sirikyusa kubonerezebwa kwe okumuvaako; kubanga yayigganyanga muganda we n'ekitala, n'asuula okusaasira kwonna, obusungu bwe ne butaagulataagula ennaku zonna n'aguguba n'ekiruyi kye emirembe gyonna:\n12 naye ndiweereza omuliro ku Temani, era gulyokya amayumba ag'e Bozula.\n13 Bw'ati bw'ayogera Mukama nti Olw'ebyonoono eby'abaana ba Amoni bisatu, weewaawo, olw'ebina, sirikyusa kubonerezebwa kwabwe okubavaako; kubanga babaaze abakazi abali embuuto ab'e Giriyaadi, balyoke bagaziye ensalo yaabwe:\n14 naye ndikuma omuliro mu bbugwe w'e Labba, era gulyokya amayumba gaakyo, nga baleekaana ku lunaku olw'olutalo, kibuyaga ng'akunta ku lunaku olw'embuyaga ez'akazimu:\n15 era kabaka waabwe aligenda mu busibe, ye n'abakungu be wamu, nw'ayogera Mukama.


Bukedde Online - Abampita nsindikanjake luno olubuto lwammwe?\nLeila Kayondo baamusuula mu ffumbiro\nKAZANNYIRIZI wa Amarula Family, Yokaana Mbuusi abangi gwe bamanyi nga Kapere ali mu keetalo. Muninkini we Lydia Nakandi asulirira kuzaala era ennaku zino ali mu kuyigga ssente z’okugula obugoye n’ez’eddwaaliro.\nKapere ng’awulira bbebi bw’asamba.\nKapere eyasangiddwa mu muzigo gwe e Makindye ku Madirisa yategeezezza nti ennaku zino buli kasente kaafuna akateeka wala mukyala we aleme kubonaabona era buli ky’asaba ne bwe kaba kanyama ng’aleeta awatali kumubuuza bibuuzo nti ate awaka waliyo abagenyi.\nEkikulu kiri nti omwana ono mwesunze nnyo. Ono ye mukyala wange asoose era sisuubira kufuna mulala wadde nga nfunye ssente ennyingi.\nKapere ng’alaga ebintu bye bazze bagula.\nKapere yategeezezza nti mukyala we eddagala alinywera mu ddwaaliro lya Kisenyi Health Center nga bagenda bonna.\nMukama mwebaza kubanga answalizza abo bonna ababadde banjogerera ebigambo n’okunsekerera nti simalaako.\nLydia Nakandi abatuuze gwe bayita mugole eyalabise nga mukoowu yategeezezza nti olubuto luli mu myezi munaana.\nYagambye nti musanyufu kubanga omwami we Kapere amuwadde buli kye yeetaaga ate afaayo okulaba ng’omwana waabwe azaalibwa mu mbeera ennungi.\nKapere obutamufuuwa ssente kimukaabya!


Bukedde Online - Ennannanansi zibbuludde ab''e Bugerere\nEnnannanansi zibbuludde ab''e Bugerere\nEnnanaansi kibala ekyettanirwa ennyo wano mu Uganda abantu abasinga obungi naddala mu budde obw’omusana, era oli bw’agiryako ng’ebadde ennyogoga olwo obulamu budda mu nteeko.\nEnnanansi kibala ekyettanirwa ennyo wano mu Uganda abantu abasinga obungi naddala mu budde obw’omusana, era oli bw’agiryako ng’ebadde ennyogoga olwo obulamu budda mu nteeko.\nWadde bangi bagiwoomerwa era n’abamu bandyagadde okugyerimira basobola okugiryako buli we baba bagyetaagidde, bangi tebakisobola olw’ensonga nti si buli kitundu nti ekirime kino kiddawo okuleka ebitundu ebirimu ettaka eryasiimibwa ekibala kino.\nKu ggwe abadde asanga ennanansi mu katale nga tomanyi gye ziva, Bugerere kye kimu ku bitundu mu ggwanga awasinga okulimibwa ekirime ky’ennannansi.\nBangi ku batuuze b’e Bugerere abavuddeyo ne beenyigira mu kuzirima nga tebali mu byakugezaako bugeza na kusaaga bafuniddemu ddala nga n'abasinga kati bakamirwa bina ng’enjogera bw’egamba.\nBugerere kisangibwa mu disitulikiti y’e Kayunga ng’eno ye wali eggombolola y’e Kangulumira. Eno kumpi buli maka geenyigira mu kulima ennanansi era ng’abamu ku bbo balina bye beekoledde omuli abazimbye amayumba mwe basula n’ag’abapangisa, n'eby'obugagga ebirala ntoko ebibayambye okugaziya ennyingiza yaabwe.\nMoses Lutaama (43) omutuuze ku kyalo Kisega mu ggombolola y’e Kangulumira e Kayunga y’omu ku balimi b’ennanansi abaatiikirivu mu Kangulumira.\nLutaama yatandika okulima ennanansi ku ttaka lya kitundu kya yiika oluvannyuma lwa ssente ezisoma okuggwaawo ate nga yalina okulabirira baganda be 2 abaamulekerwa oluvannyuma lwa bazadde baabwe okufa.\nAgamba nti ekitundu kya yiika kino yakigula emitwalo 68 n’atandika okulima ennanaasi era sizoni eyo bwe yaggwako n’afuna ssente mwe yagula yiika endala 3.\nMu kiseera kino Lutaama aweza yiika 22 okuli ennanansi n’ebitooke by’alimira mu nnanansi.\nBazadde ba Lutaama baafa bonna ng'akyasoma P.6, bwatyo n’agenda mu maaso n’okusoma nga yeeweerera wamu n'okuweerera baganda be.\nBwe yamaliriza S.4 ne yeeyunga ku ttendekero lya Jinja Isntitute of Accountancy okusoma eby’okubala kyokka yasomako omwaka gumu n’ekitundu ssente ne zibula n’abivaako essira n’aliteeka mu kulima.\n“Ettaka ly’e Kayunga liddako ennanansi wadde ng’okuzifunamu obulungi tuba tuteekamu ebijimusa,” bwatyo Lutaama bwe yategeezezza.\nLutaama annyonnyola bwati by’ayitamu okutuuka lw’akungula ennanansi:\nNnina okulaba ng’ettaka kwe ngenda okusimba ennanaasi tekuli miti gireetamu bisiikirize kuba ennanaasi tezetaaga bisiikirize. Ennanda, kalandalugo, olumbugu n’olusenke nabyo tebikwatagana na nnanaasi.\nMu yiika emu nsimbamu ebikolo by’ennanaasi 10,000-12,000 okusingira ddala ekika kya Smooth Cayenne ekidda obulungi e Kayunga. Ennanansi ziweebwa ebbanga okuva fuuti emu n’ekitundu mu buwanvu ate ffuuti 4 wakati okuva ku bikolo eby’enjawulo mu lunyiriri olumu okugenda ku lulala.\nEnnanansi etwala wakati w’emyezi 15 ne 24 okukula ne ntandika okussa ate okuva awo n’emala emyaka ng’etaano.\nMu buli yiika nteekamu wakati w’obukadde 5-6 ng’oluvannyuma lw’okukungula ne nfuna obukadde wakati 4-5 okuva mu yiika emu ez’amagoba ng’amaze okujjako ebikozesebwa byonna.\nOlw’okusobola okufuna obulungi mu nnanaasi, nnasalawo okugattamu n’ebitooke era bino binfunira kiralu. Mu yiika emu ey’ebitooke nsimbamu wakati w’ebitooke 150 ne 170 nga bino bimalawo obukadde 2,400,000/ omwaka.\nObukkakkana amakungula we gatuukira nsobola okufissaawo obukadde obukadde nga 8 okuva mu yiika emu ez’amagoba.”\nLutaama agamba nti mu kulima asobodde okuweereramu baganabe ne basoma ne bamala, yazimbamu ennyumba n'awasa n'omukazi nga n'abaana baabwe basoma mu masomero amalungi ag'ebisulo.\nNnina ekiruubirirwa okugula mmotoka ennyambeko okutwala ebirime byange mu katale dika kampuni ey'amayumba emmanyindwa nga housing estate mu Kayunga era ng'eno agitwandiseeko.\nObuzibu abalimi b’ennanaasi e Kayunga bwe basanga mwe muli eddagala eriri ku buseere ate ng’erisinga liba lya bicupuli. Lino litta ebirime byabwe olwo ababadde baluubirira okugimusa ennanaasi ate ne zikala.\nMu nnanaasi bateekamu obukuta bw’emmwanyi okusobola okuzigimusa naye buno nabwo buli ku buseere ng’emmotoka Canter eri ku mitwalo 70.\nBano bagamba nti obukuta babuvuganyaako n’ab’amakolero ababukozesa okufumba ebintu byabwe ng’embeera eno gavum,enti yetaaga egimalewo ng’eyita mu kukendeeza ku nsimbi z’amasannyalaze olwo bbo aba’amakolero babalekere obukuta babe nga basobola okufumbisa amasannyalaze.\nOkukutulakutula mu ttaka nakyo kibadde kizibu kinene nnyo gye bali ng’ettaka terikyaliyo ate ng’ennanaasi zetaaga okulimibwa ku ttaka ddene okusobola okuzifunamu.\nAbavubuka abatalina mirimu bakoze kinene okubba ennanansi z’abalimi e Kayunga era bano bajula kubasuza mu nnimiro nga bakuuma.\nAbalimi baluubirira kugula mmotoka basobola okwetambuliza ebirime byabwe okutuuka mu butale okwongera okufuna ssente eziwera.\nAbalimi b’e Kayunga batunda ennanaasi zaabwe mu butale okuli n'obwa wano mu Uganda wamu n'ebweru w’eggwanga nga; Southern Sudan ne Kenya.\nMuzaata abadde Muzzang'anda - Supreme Mufti\nNze Muzaata tubadde tufaanaganya okwogera amazima- Omusumba Bugingo


MINISITA omubeezi ow'ebyenjigiriza ebisookerwako, Rosemary Sseninde asabye abakyala okunyikira okukola bakomye muze gw'okulinda ez’akameeza, abasajja ke babalekera nga n'olumu tekawera.\nOno asabye n’abakulembeze okubeera ekyokulabirako eri abantu be bakulembera nga bakola ebyo ebisaanidde mu kitundu wamu n’okukomya ebyobufuzi ebivvoola abantu be batafaanagana mu ndowooza naddala ez'ebibiina byobufuzi wabula bakolere abantu be bakiikirira.\nOmukolo guno gwetabiddwaako abagenyi ab’enjawulo abakulembeddwaamu abalala omuli omubaka wa Munisipaali y'e Kira Ibrahim Ssemujju Nganda, Jimmy Lukwago Maneja wa Kira Young, Gerald Kzito Ssentebe wa Kira Divizoni, Godfrey Nsubuga Omumyuka wa Meeya w'e Kira bakansala, abakyala okuva mu byalo e 17 ebikola Divizoni eno wamu n’abakulembeze ku bukiiko bw'ebyalo.\nAbakyala baayoleseza ebintu ebyemikono bye bakola kw’ossa okwolesa mu katemba, okuyimba ne n’amazina.\nYe omubaka wa Munisipaali y'e Kira, Ibrahim Ssemujju Nganda yeebazizza abakulira Divizoni y'e Kira olw'okufaayo ne bakuza olunaku lw'abakyala lwe yagambye nti lwateekebwaawo okujjukira okubonaabona abakyala kwe bayitamu nga tebannasembezebwa ku mwanjo ng’ okulukuza buli mwaka kisaanidde.\nYasabye abasajja okukomya omuze gw'okutulugunya abakyala n’okufaayo okulabirira amaka gaabwe bakome okugalekera abakyala ng'abamu tebamanyi na masomero abaana baabwe gye basomera olw'okuba baasulawo obuvunaanyizibwa bwabwe ng'abasajja ne bakola gw'akuzaala buzaazi nga tebalabirira baana.\nGerald Kizito Ssentebe wa Divizoni y'e Kira yasabye abakyala n’abavubuka okutandikawo ebibiina byokwekulaakulanya babitwale ku Divizoni basobole okufuna ssente z'okwekulaakulanya wabula n’asaba abo abaazifuna okufuba okulaba nga bazikozesa ebyo ebyazibaweesa basobole okuzizzaayo ne bannaabwe abalala basobole okuzifuna.


Olubereberye 27 LCB - Genesis 27 NIVUK | Biblica América Latina\nOlubereberye 27 LCB - Genesis 27 NIVUK\n1Awo Isaaka bwe yali ng’akaddiye nnyo n’amaaso ge nga gayimbadde, nga takyayinza kulaba, n’ayita Esawu mutabani we omukulu, n’amugamba nti, “Mutabani,” n’amuddamu nti, “Nze nzuuno.”\n2 Isaaka n’amugamba nti, “Laba, nkaddiye, simanyi lwe ndifa. 3 Kale kaakano kwata by’oyizza, omutego gwo n’obusaale bwo, ogende mu nsiko onjiggire yo omuyiggo. 4 Onteekereteekere ekyokulya ekiwooma ennyo kye njagala, okindeetere nkirye, ndyoke nkusabire omukisa nga sinnafa.”\n5 Ne Lebbeeka yali awo ng’awuliriza, Isaaka ng’agamba mutabani we omukulu Esawu. Awo Esawu bwe yagenda mu nsiko okuyigga omuyiggo aguleete, 6 Lebbeeka n’agamba mutabani we Yakobo owookubiri nti, “Mpulidde kitaawo ng’agamba muganda wo Esawu nti, 7 ‘Ndeetera omuyiggo onteekereteekere ekyokulya ekiwooma obulungi, nkirye, ndyoke nkusabire omukisa eri Mukama nga sinnafa.’ 8 Kale nno kaakano mwana wange wulira kye nkugamba. 9 Genda eri ekisibo ondeeteremu embuzi bbiri ennungi, nfumbire kitaawo ekyokulya ekiwooma, nga bw’ayagala, 10 okitwalire kitaawo akirye, alyoke akusabire omukisa nga tannafa.”\n11 Naye Yakobo n’agamba Lebbeeka nnyina nti, “Muganda wange Esawu musajja wa byoya, so nga nze ndi muweweevu. 12 Singa kitange anampeeweetako, siifuuke mulimba gy’ali, ne nfuna ekikolimo mu kifo ky’okufuna omukisa?”\n13 Nnyina n’amuddamu nti, “Ekikolimo kyo kibe ku nze mwana wange; wulira ekigambo kyange ogende ozindeetere.”\n14 Awo Yakobo n’agenda, n’azikwata n’azireeteera nnyina, n’ateekerateekera Isaaka ekyokulya ekiwooma nga bwe yayagala. 15 Lebbeeka n’addira ebyambalo ebisinga obulungi ebya Esawu, mutabani we omukulu, ebyali mu nnyumba; n’abyambaza Yakobo mutabani we omuto, 16 era n’addira n’amaliba g’embuzi n’agamwambaza ku mikono ne ku bitundu ebyobulago ebiweweera. 17 N’alyoka addira ekyokulya ekiwooma n’omugaati bye yafumba, n’abikwasa Yakobo mutabani we.\n18 Awo Yakobo n’agenda eri kitaawe, n’amugamba nti, “Kitange nzuuno.” Ye n’amuddamu nti, “Ggwe ani mwana wange?”\n19 Yakobo n’agamba kitaawe nti, “Nze Esawu omwana wo omubereberye, nkoze nga bw’oŋŋambye. Kale kaakano tuula olye ku muyiggo gwange olyoke onsabire omukisa.” 20 Naye Isaaka n’abuuza mutabani we nti, “Ogufunye otya amangu bw’otyo?” N’amuddamu nti, “Mukama Katonda wo ampadde omukisa.”\n21 Awo Isaaka n’agamba mutabani we nti, “Sembera wendi mutabani, nkukwateko, ntegeerere ddala nga ggwe mutabani wange Esawu.”\n22 Yakobo kwe kusembera awali Isaaka kitaawe. Bwe yamuwulira n’agamba nti, “Eddoboozi lya Yakobo naye emikono gya Esawu.” 23 N’atamutegeera kubanga emikono gye gyaliko obwoya ng’egya Esawu muganda we, kwe kumuwa omukisa. 24 Isaaka n’amubuuza nti, “Ddala gwe mwana wange Esawu?”\n25 N’alyoka amugamba nti, “Kale gundeetere, ndye ku muyiggo gwa mutabani wange, nkusabire omukisa.” N’alyoka agumuleetera, n’alya era n’amuleetera n’envinnyo n’anywa. 26 Awo kitaawe Isaaka n’amugamba nti, “Sembera onnywegere mwana wange.”\n27 N’amusemberera n’amunywegera, kitaawe n’awulira akaloosa ke ngoye ze n’amuwa omukisa ng’agamba nti,\n28 Katonda akuwe omusulo ogw’omu ggulu,\n29 Abantu bakuweerezenga,\n30 Amangu ddala nga Isaaka yakamala okuwa Yakobo omukisa, era nga Yakobo tannava wali Isaaka kitaabwe, Esawu n’atuuka ng’ava okuyigga. 31 Era naye n’ateekateeka emmere ey’akawoowo n’agireetera kitaawe. N’agamba kitaawe nti, “Kitange golokoka olye ku muyiggo gw’omwana wo olyoke onsabire omukisa.”\n32 Kitaawe Isaaka n’amubuuza nti, “Gwe ani?” Kwe kumuddamu nti, “Nze omwana wo omubereberye Esawu.”\n33 Olwo Isaaka n’akankana nnyo n’abuuza nti, “Ani oyo ayizze omuyiggo n’agundeetera ne ngulya ne ngumalawo nga tonnajja ne mmusabira omukisa? Era ddala ajja kuweebwa omukisa.”\n34 Awo Esawu bwe yawulira ebigambo bya kitaawe ebyo, n’atulika n’akaaba nnyo nnyini, n’agamba kitaawe nti, “Nange mpa omukisa, ayi kitange.” 35 Naye n’amuddamu nti, “Muganda wo azze n’annimba era akututteko omukisa gwo.”\n36 Esawu n’ayogera nti, “Teyatuumibwa linnya lye Yakobo? Laba, anyingiridde emirundi gino gyombi; yanziggyako eby’obukulu bwange, ate kaakano antutteko n’omukisa gwange.” Kwe kubuuza kitaawe nti, “Tondekeddeewo mukisa n’akatono?”\n37 Isaaka n’addamu Esawu nti, “Laba, mmufudde mukama wo, era mmuwadde baganda be bonna babe baweereza be, era mmusabidde abe n’emmere ey’empeke wamu n’envinnyo nga bingi ddala. Kale nnaakukolera ki mwana wange?”\n38 Esawu n’abuuza kitaawe nti, “Tolinaawo mukisa na gumu kitange? Nange mpa omukisa, ayi kitange.” Bw’atyo Esawu n’ayimusa eddoboozi lye n’akaaba.\n39 Awo Isaaka kitaawe n’amuddamu nti,\n40 Ekitala kyo kye kinaakukuumanga,\n41 Awo Esawu n’akyawa muganda we Yakobo ng’amulanga omukisa kitaabwe gwe yamuwa. Esawu n’alyoka ayogera nti, “Ennaku ez’okukungubagira kitange zinaatera okutuuka. Bwe zirituuka, muganda wange Yakobo nga mutta.”\n42 Kyokka Lebbeeka n’atuusibwako ebigambo bya Esawu mutabani we omukulu; kwe kutumya Yakobo mutabani we omuto, n’amugamba nti, “Laba, Esawu muganda wo ateekateeka okukutta. 43 Kale nno kaakano mwana wange, okole nga bwe nkugamba: Golokoka oddukire ewa, mwannyinaze Labbaani ali mu Kalani, 44 obeereko eyo, okutuusa obusungu bwa muganda wo nga bukkakkanye. 45 Obusungu bwe buliba bumuweddeko, nga yeerabidde ky’omukoze, ne ndyoka ntuma ne bakunona. Kale lwaki mbafiirwa mwembi ku lunaku olumu?”\n46 Lebbeeka n’alyoka ategeeza Isaaka nti, “Obulamu bwange bwetamiddwa olw’abakazi bano Abakiiti. Singa Yakobo awasa omu ku bakazi Abakiiti, nga bano, omu ku bakazi aba muno, obulamu bwange buliba tebukyangasa.”